Dodik: Uslovljavanje formiranja Savjeta ministara ''neprihvatljivo'' :: Dešavanja u Bijeljini ::\n13. juli 2020. / 15:36\nDodik: Uslovljavanje formiranja Savjeta ministara ''neprihvatljivo''\nPredsjedavajući i članovi Predsjedništva sastali su se sa potpredsjednicom Evropske komisije i visokom predstavnicom EU za inostrane poslove i bezbjednosnu politiku Federikom Mogerini.\nDodik je poručio da bi trebalo izbjeći uslovljavanje formiranja Savjeta ministara bilo kakvim drugim pitanjima, uključujući i NATO.\nOn je rekao novinarima nakon sastanka da je šteta za BiH ukoliko ne budu brzo konstituisani organi vlasti, jer nije dovoljno samo izaći na izbore, a da vlast poslije ne bude formirana.\nPredsjedavajući Predsjedništva BiH Milorad Dodik izjavio je danas novinarima u Briselu da aktuelni saziv Evropske komisije ima mandat do 1. novembra i ocijenio da je to realan okvir u kojem se može očekivati odluka o kandidatskom statusu BiH.\nDodik je novinarima, nakon sastanka članova Predsjedništva BiH sa visokim predstavnikom EU sa spoljnu politiku i bezbjednost Federikom Mogerini, rekao da je uvjeren da će Evropski parlament to pitanje staviti na dnevni red i donijeti mišljenje o BiH, čime će se otvoriti procedura u vezi sa mogućim kandidatskim statusom.\nDodik je dodao da je sastanak sa Mogerinijevom bio dobar i uspješan, bez obzira što je situacija u BiH bremenita političkim i drugim problemima.\n– Mislim da je ovdje postojalo dobro razumijevanje vezano za ono što je konsenzus u BiH, a to je evropski put BiH. Naravno, kasnimo sa Upitnikom, kasnimo sa nekim procedurama, ali ovo je bila prilika da obavijestimo gospođu Mogerini o tome da je na tehničkom nivou sve dogovoreno oko odgovora i da je ostalo još da se završi prevod i formalizacija dokumenta, koji će biti dostavljen najkasnije za 20 ili 30 dana – rekao je Dodik.\nSastanak sa komesarom za evropsku politiku susjedstva i pregovore o proširenju Јohanesom Hanom planiran je za sutra.


SDS i koalicija „Tolerancija“ potpisale protokol o političkoj saradnji – SLOBODNA VOJVODINA\n“Početak ukrupnjavanja na ovom političkom spektru”\nSocijaldemokratska stranka i koalicija „Tolerancija“, koju čine Tolerancija Srbije, Bošnjačka građanska stranka, Stranka Crnogoraca, Vlaška narodna stranka i Vojvođanski pokret potpisale su u prostorijama SDS protokol o političkoj saradnji.\nPredsednik SDS Boris Tadić rekao je da će se ta grupa političkih organizacija zalagati za poštene, slobodne i demokratske izbore, društvo u kome nema ograničavanja sloboda izražavanja političkih stavova, za sprečavanje bilo kakve diskriminacije na osnovu rasne, nacionalne, verske, polne, starosne i seksulane orijentacije i za izgrađivanje svesti o neophodnosti zaštite manjinskih prava.\nOn je istakao da će se SDS i koalicija „Tolerancija“ boriti „protiv diskriminacije radnika, pogotovo u okolnostima ogromnih klasnih razlika, pre svega u vremenu naprednjačke vlasti“.\nTadić je rekao da predsednik Srbije Aleksandar Vučić često ističe povećanje prosečne plate u Srbiji, „a nikada ne kaže kolika je najčešća plata, a ona je samo nešto iznad 300 evra, dok su povećane plate posledice pranja novca, kriminalnih aktivnosti kod određenog dela stanovništa i povećanja kupovne moći“.\nOn je naveo da je jedan od ciljeva ulazak Srbije u Evropsku uniju i integrisanje u tu „zajednicu mira i razvoja, što bi obezbedilo izgradnju institicija koje bi bile nezavisne i izvršavale svoje uloge, a ne da se povinuju idejama populizma, čime je Srbija danas bremenita“.\nTadić je istakao da SDS neguje toleranciju prema nacionalnim manjinama „jer je za jedno društvo presudno da svi imaju svoje legitimne predstavnike, pre svega u parlamentu“ i naveo da je zbog toga ovaj potpisani sporazum „prirodan“.\nPredstavnik koalicije „Tolerancija“ Jasminko Hadžisalihović istakao je da su za tu koaliciju veoma bitni saradnja u regionu, izborni uslovi, poboljšanje položaja i prava nacionalnih manjina i decentralizacija Srbije i naveo da je po tim pitanjima sa SDS postignut „visok stepen saglasnosti“.\nOn je rekao da se nada da će saradnja sa SDS dovesti i do predizborne saradnje i da će se oko SDS stvoriti jedna kolona, dodavši da je potpisani protokol „početak ukrupnjavanja na ovom političkom spektru“.\nHadžisalihović je poručio da su svi koji su „za slobodu, pravdu, jednakost i toleranciju“ dobrodošli u tu političku grupaciju.\nRelated Topics:„Tolerancija“Boris Tadićsds


Broj vesti u arhivi za Avgust 2017: 259\n“Experimental fest” u Gračanici\nPovodom Međunarodnog dana mladih, veceras u Gračanici će se održati muzički festival „Experimental fest “.\nVučić: Kosovo ključno pitanje\n"Ključno pitanje je Kosovo, a drugo ključno je odnos Srbije prema Rusiji, a ne vladavina prava, mada zapadni političari to uvek ’izvuku’", rekao je Aleksandar Vučić u zajedničkom obraćanju sa predsedavajućim spoljnopolitičkog komiteta Evropskog parlamenta i izvestiocem za Srbiju Dejvidom Makalisterom.\nGračanica: "Experimental fest" u Domu kulture\nU Gračanici se večeras održava muzički festival „Experimental fest“. Događaj organizuju Dom kulture „Gračanica“, NVO „Mlada aktivna Gračanica“ i opština Gračanica. Obeležava se Međunarodni dan mladih.\nBlic: Postoje dokazi protiv 160 pripadnika OVK\nViše od 160 osoba albanske nacionalnosti okrivljeni su za ratne zločine na Kosovu i Metohiji u srpskom Tužilaštvu za ratne zločine, piše današnji "Blic".\nKvinta: Građani Kosova zaslužuju Skupštinu i Vladu\nPredstavnici zemalja Kvinte na Kosovu izrazili su zabrinutost zbog trenutne političke situacije na Kosovu i pozvali na što brze uspostavljanje institucija u Prištini.\nSećanje na ubijene dečake na Bistrici\nU crkvi Rođenja Presvete Bogorodice u Goraždevcu danas je održan služen parastos Ivanu Jovoviću i Panteliji Dakiću, mladićima ubijenim pre 14 godina dok su se kupali u reci Bistrici.\n"Zahtev Kosova bio bi za Unesko vruća tema"\nAmbasador Srbije pri Unesko Darko Tanasković rekao je da bi eventualna obnova inicijative Prištine za članstvo bila otvaranje još jedne "vruće" teme.\nParastos ubijenoj deci u Goraždevcu\nNavršava se četrnaest godina od ubistva dvoje i ranjavanja četvoro dece iz Goraždevca na obali Bistrice.\n"Sramota je da koriste parastos za političku promociju"\nSpasoje Dakić, brat od strica ubijenog Panta, izjavio je nakon službe povodom četrnaest godina od ubistva na Bistrici, da je žalosno što političari dođu na parastos u Goraždevcu samo da se slikaju.\nNastavak sednice kosovskog parlamenta sutra\nNastavak konstitutivne sednice kosovskog parlamenta sazvao je za sutra, najstariji poslanik Adem Mikulovci, a sednicu će, kako su najavili, ponovo bojkotovati poslanici koalicije okupljene oko Demokratske partije Kosova (DPK).\nMustafa: Niko ne želi stabilnu vladu\nPremijer Kosova u tehničkoj vladi i lider Demokratskog saveza Kosova je u svojoj objavi na Fejsbuku napisao da mnogima na Kosovu nije stalo do formiranja jake vlade koja se bori protiv kriminala.\nDačić: Razgraničenje, a ne podela Kosova\nIdeja ministra spoljnih poslova Ivice Dačića o razgraničenju šta je srpsko, a šta albansko, kao trajnom rešenju pitanja Kosova, izazvala je brojne reakcije u javnosti. O tome šta znači njegov predlog i kako bi se realizovao, Dačić ne želi da govori, jer je to, kako navodi, njegov lični, a ne državni predlog.\nGodišnjica od ubistva dvojice dečaka obeležena i u Beogradu\nNa skupu u Spomen sobi "Kosmetske žrtve" u Beogradu obeležena je 14. godišnjica ubistva dvojice dečaka u Goraždevcu, Ivana Jovovića i Pantelije Dakića.\nHerceg Novi i Delije za svetinje na Kosovu\nNa hercegnovskoj Kanli kuli održan je dobrotvorni koncert „Herceg Novi za Kosovo i Metohiju“.\n“Srpska lista na izbore sa najboljim kanidatima”\n"Ključno je da Srpska lista na lokalne izbore 22. oktobra izađe sa najboljim kandidatima koji će moći da okupe narod i ostvare prekopotrebno političko jedinstvo”, smatra Marko Đurić.\nU nastavku konstitutivne sednice Skupštine Kosova utvrđeno je da ne postoji kvorum za rad pošto su sednicu, pored poslanika koalicije okupljene oko Demokratske partije Kosova, bojkotovala i četiri poslanika Alijanse novo Kosovo i poslanica Demokratskog saveza Kosova Teuta Rugova.\nProblemi sa vodosnabdevanjem u Pećkoj patrijaršiji\nSestrinstvo Pećke patrijaršije suočava se sa svakodnevnim isključivanjem vode, kaže igumanija mati Haritina.\nZaplenjeni krijumčareni lekovi sa Kosova\nPrilikom detaljne kontrole pošiljaka jedne kurirske službe, zaplenjeno je 43.000 komada različitih lekova sa kosovskim akciznim markicama i veća količina garderobe.\nTreća “Škola filmske magije” u Gračanici\nDom kulture i “Gargantuafilms” iz Beograda organizuju u Gračanici “Školu filmske magije 3”.\nSutra se nastavlja suđenje Oliveru Ivanoviću\nU Osnovnom sudu u Kosovskoj Mitrovici sutra se nastavlja suđenje lideru Grđanske inicijative SDP Oliveru Ivanoviću.\nNovi napad na školu “Braća Aksić“ u Rabovcu\nNepoznate osobe polomile su četiri prozora na zgradi škole koju koriste i srpska i albanska deca iz ovoga sela. Incident je prijavljen policiji.\nBanjska obeležava hramovnu slavu\nSvetom arhijerejskom liturgijom u manastiru Banjska, danas je proslavljen praznik Prenosa moštiju Svetog Arhiđakona Stefana – hramovna slava ove zadužbine Kralja Milutina iz XIV veka.\nDo četiri sata čekanja na Merdaru\nAutomobili u koloni, dugoj nekoliko kilometara, čekaju jutros da pređu administrativni prelaz Merdare.\nPožari u Osojanskoj dolini\nOd subote u Osojanskoj dolini traju šumski požari. Vatra, sa kojom se vatrogasci i srpski povratnici bore tri dana, dopire iz nekoliko pravaca.\nDačić: Moj predlog za Kosovo je kompromis\nPrvi potpredsednik Vlade i ministar spoljnih poslova Ivica Dačić rekao je da u njegovom predlogu o razgraničenju na ono što je srpsko a šta albansko nema reči o sili, već o dogovoru.\nRama poštuje Vučićev predlog o dijalogu\nPremijer Albanije Edi Rama izjavio je da poštuje inicijativu predsednika Srbije Aleksandra Vučića da pozove na unutrašnji dijalog o Kosovu i tako se "direktno i nekonvencionalno" suoči s prošlošću, jer je rešenje kosovskog pitanja u interesu svih, a ne samo Albanaca.\nŽrtve će pred Sudom za OVK moći da traže odštetu\nŽrtve ratnih zločina na Kosovu moći će da učestvuju u suđenjima pred sudom za zločine OVK u Hagu i da traže odštetu, predviđeno je sudskim Pravilnikom o postupku i dokazima.\nSavet bezbednosti danas o Kosovu\nSavet bezbednosti Ujedinjenih nacija danas će razmatrati najnoviji izveštaj o Kosovu. Srbiju predstavlja ministar spoljnih poslova Ivica Dačić.\nSB UN: Smanjenje pa ukidanje Unmika\nPredstavnici zapadnih zemalja, stalnih članica SB UN, ponovo su insistirali da se postepeno smanji prisustvo i budžet Misije UN na Kosovu, a potom i ukine.\nNastavak konstitutivne sednice naredne nedelje\nKonstitutivna sednica kosovskog parlamenta biće nastavljena 24. avgusta, izjavio je nakon današnjih stranačkih konsultacija predsedvajući skupštine Adem Mikulovci.\nGnjilane: Uhapšeni zbog podmetanja požara\nKosovska policija je uhapsila i pokrenula postupak protiv šestoro lica osumnjičenih za podmetanje požara u regionu Gnjilana.\nDačić: Srbija će ispuniti potpisano u Briselu\nŠef srpske diplomatije Ivica Dačić pozvao je članice SB UN da ne relativizuju pitanje nesprovođenja Briselskog sporazuma tvrdnjom da su za to sve strane krive.\nIvanović očekuje pozitivan ishod suđenja\nU Osnovnom sudu u Kosovskoj Mitrovici danas je nastavljeno suđenje lideru Građanske inicijative SDP Oliveru Ivanoviću.\nPeške od Novog Sada do Prizrena\nPredsednica humanitarne organizacije Stub kralja Stefana iz Novog Sada Nina Stojanović i novinar Tomislav Lovreković stigli su juče u Kosovsku Mitrovicu, u sklopu humanitarne misije u kojoj peške idu od Novog Sada do Prizrena.\nKosovu preti raskid sporazuma sa EU o finansijskoj podršci\nKosovo može da izgubi blizu 80 miliona evra pomoći od Evropske unije ukoliko se blokada i neformiranje institucija nastave.\nČaglavica: Počelo „Kreativno leto u biblioteci“\nU drugoj polovini avgusta, pred početak nove školske godine, Narodna biblioteka u Gračanici pokrenula je radionicu „Kreativno leto u biblioteci“. Prva takva radionica otvorena je danas u Čaglavici.\nPriština: Napadnut direktor zatvorske službe\nU Prištini je napadnut generalni direktor kosovske korektivne (zatvorske) službe Sokolj Zogaj, saopštilo je kosovsko ministarstvo pravosuđa.\nPretučen novinar u Prištini, UNS osudio\nDirektor kosovskog portala “Insajderi” Parim Oluri napadnut je sinoć u Prištini od strane nepoznatih lica. Policija istražuje slučaj. UNS na Kosovu osuđuje napad na kolegu.\nĐurić: UNMIK neprijatan svedok, pokušavaju da ga sklone\nDirektor Kancelarije za Kosovo i Metohiju Marko Đurić kaže za RTS da je Srbija na sednici Saveta bezbednosti Ujedinjenih nacija braneći sebe branila međunarodno pravo, a da su drugi potkopavali temelje međunarodnih principa.\nTači: Ko je ’’slon u staklari’’?\nPredsednik Kosova Hašim Tači ocenio je da da bi sadašnjim tempom pregovora do normalizacije odnosa Beograda i Prištine moglo da dođe za 100 godina i zatražio da se ustanovi ko je odgovoran za to.


SLD: Peticija protiv Darvina je versko-ideološki pamflet protiv suštine nauke\nBeta 8. maja 2017. 17:35\nEtički komitet Srpskog lekarskog društva (SLD) uputio je danas pismo nadležnim institucijama u kome je ocenio da je peticija za reviziju izučavanja teorije evolucije Čarlsa Darvina u obrazovnom sistemu, „versko-ideološki pamflet uperen protiv same suštine nauke“.\nKomitet je u pismu upućenom Ministarstvu prosvete, skupštinskom Odboru za obrazovanje i Predsedništvu SANU naveo da „uznemiruju saznanje da 166 uglednih gradjana, uključujući i neke naučnike, ne razume i ili podredjuje nauku religijskim ubedjenjima i ideologiji“.\n„Teorija evolucije nije samo naučno vidjenje našeg porekla, već je nezamenljivo orudje u svekolikoj nauci, uključujući i medicinu. Svodjenjem teorije evolucije na ‘Darvinovu teoriju’, negira se vek i po razvoja našeg razumevanja evolucije i krupnih konceptualnih promena do kojih je došlo u medjuvremenu“, navodi se u pismu.\nDodaje se da autori peticije „prenebregavaju činjenicu da se teorija evolucije i dalje razvija i da upravo taj specifični kvalitet razlikuje naučnu teoriju od religijske dogme“.\n„Ako u peticiji ima ičega dobrog, to je svest da o evoluciji mora više da se razgovara, da se zablude iznose na videlo i da gradjani steknu potpuniju predstavu o tome šta jeste i šta nije teorija evolucije“, naveo je Etički komitet Srpskog lekarskog društva.\nPredsednik Odbora Skupštine Srbije za nauku i obrazovanje Muamer Zukorlić izjavio je ranije da učenicima i studentima treba da budu dostupne sve teorije o razvoju sveta i čoveka – kako naučne, tako i kreacionističke.


Kompanija Bambi investirala 10 miliona evra u novu Plazma liniju - Retail Serbia\nKompanija Bambi investirala 10 miliona evra u novu Plazma liniju\nKompanija Bambi otvorila je novu Plazma liniju u svojoj fabrici u Požarevcu u koju je investirala 10 miliona evra.\nSvečanom otvaranju, prisustvovali su direktor kompanije Bambi Bojan Radun, predsednik Vlade Republike Srbije Aleksandar Vučić kao i Andrej Jovanović, direktor kompanije Moji brendovi, u čijem sastavu posluje Bambi. Ulaganje u novi proizvodni pogon dovešće do značajnog povećanja efikasnosti i proširenja proizvodnih kapaciteta fabrike koja ima strateški značaj za tu kompaniju.\n"Od samog početka, kompanija Moji brendovi ima za cilj širenje poslovanja, kao i dalji razvoj kompanija Bambi, Imlek i Knjaz Miloš. Kroz ulaganja u proizvodne procese i primenu novih tehnologija, želimo da nastavimo širenje i održimo lidersku poziciju na tržištu Srbije i regiona", izjavio je Andrej Jovanović direktor kompanije Moji brendovi.\nDirektor kompanije Bambi, Bojan Radun izjavio je, da je cilj da Plazma, koja je simbol svih generacija vec 50. godina učvrsti lidersku poziciju. Pored nove proizvodne linije, koja će nam to omogućiti, na to ukazuju i odlični poslovni rezultati u proteklih nekoliko meseci, istakao je on.\n"Ulaganjem novih 10 miliona evra, znači veću, snažniju i bolju proizvodnju, bolju Plazmu, ali i bogatiji Požarevac i ceo Braničevski okrug", izjavio je Aleksandar Vučić.\nKompanija Bambi, godišnje proizvede 25.000 tona konditorskih proizvoda, zapošljava 895 zaposlenih, i ostvaruje godišnji promet od preko 88 miliona evra.\nDatum poslednje izmene 05 oktobar 2015\nKompanija Bambi potpisala Memorandum o godišnjoj saradnji sa Fakultetom organizacionih nauka


Izdavanje stanova Međulužje - Moja Nekretnina\nMeđulužje, Mladenovac, Beograd\nZa koliko se može izdati stan na lokaciji Međulužje?\nAktuelna ponuda za izdavanje stanova Međulužje\nProsečna cena kada je u pitanju Izdavanje stanova Međulužje\nNa teritoriji Međulužje u proteklih mesec dana nije objavljen veliki broj nekretnina kako za izdavanje tako i za prodaju. Zbog toga podaci o prosečnoj ceni izdavanja-prodaje nekretnina na ovoj lokaciji nije reprezentativan.\nStanovi za izdavanje Međulužje\nTretnutno je u na srpskom tržištu nekretnina u ponudi 0 oglasa za izdavanje stanova Međulužje. Ovde ih možete pogledati:\nProcena vrednosti nekretnine Međulužje


SK ASI-MUR / СК АСИ-МУР / CS IAS-AIT / UC ASI-IWA : Štrajk prevoznika blokirao Italiju\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Ned 17 of Jan, 2021 [12:55 UTC]\nPetak 30. November 2007. [21:27:00 UTC] (2702 čitanja)\nRim — Italija je bila paralisana 8-časovnim generalnim štrajkom radnika javnog prevoza, najmasovnijim u poslednjih 25 godina.\nPored železnice, autobusa i avioprevoznika Alitalija, nisu radili ni trajekti, žičare ni prevoz pogrebnih i šlep-službi. Sindikati se protive najavljenom smanjenju subvencija iz državnog budžeta i manjim ulaganjima u transport. Otkazano je na stotine letove i polazaka vozova.\nU Rimu je izbegnut potpuni haos jer su vlasti postigle dogovor sa taksistima, koji su takođe štrajkovali dva dana. U većini gradova saobraćaj je zaustavljen u 9 sati, zbog čega su mnogi zaposleni danas krenuli ranije na posao.\nDržavni avioprevoznik Alitalija saopštio je da je otkazano više od 200 letova, a železnica da je zaustavljeno više stotina polazaka širom zemlje. Za razliku od ostalih sektora, brodski saobraćaj je obustavljen na 24 sata.\nRadnici se protive smanjenju budžeta za 2008. za taj sektor i nedovoljnom investiranju u transport, a sindikati su upozorili da će zaoštriti proteste, ukoliko vlasti ne odgovore na njihove zahteve.\nPrema izjavama građana za italijanske medije, čini se da, za razliku od Francuza koji nisu smatrali da su nedavni štrajkovi prevoznika bili opravdani, Italijani podržavaju štrajkače, uprkos otežanom saobraćaju.\nU Rimu je izbegnut dodatni haos pošto je kasno sinoć, posle uspešnih pregovora s vlastima, okončan štrajk taksi udruženja, zbog kojeg je dva dana grad bio potpuno blokiran.\n[ Vreme izvršavanja: 0.18 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 0.26 ]


Za 113 omladinskih projekta odobreno 404.500 KM Za 113 omladinskih projekta odobreno 404.500 KM\nObjavljeno: 6. 7. 2012 u 14:30h\nMinistarka porodice, omladine i sporta Republike Srpske Nada Tešanović prisustvovala je danas u Banjaluci potpisivanju ugovora sa predstavnicima organizacija kojima je odobreno ukupno 404.500 KM na osnovu konkursa za sufinansiranje projekata i manifestacija omladinskih organizacija.\nTešanović je rekla novinarima da je odobreno ukupno 113 projekata iz cijele Republike Srpske, od toga 35 manifestacija i 75 projekata omladinskih organizacija, kao tri projekta neformalnih omladinskih grupa.\nOna je istakla da je za 35 manifestacija odobreno ukupno 271.000 KM, za 75 projekata 132.000 i za tri projekta neformalnih grupa 1.500 KM, naglasivši da je velikim manifestacijama dodijeljeno po 20.000, a manjim projektima od 3.000 KM i 500 KM.\nTešanović je rekla da su projekti interesantni i iz različitih oblasti, navodeći primjer Kampa prijateljstva na Tjentištu, u okviru kojeg 300 omladinaca boravi na tom mjestu uz edukativne i zabavne radionice. Ona je izdvojila i naučno-stručni skup studenata u Banjaluci „Škola za studentske lidere“, kao i projekte u oblasti kulture poput „Kratkofila“ i rada omladinskih pozorišta.\nTešanović je rekla su zastupljeni i projekti omladinskih organizacija iz ruralnih područja, navodeći Brezičane, Kneževo, Petrovo i Šekoviće.\n„Treba nastaviti raditi sa mladim ljudima”, rekla je Tešanović i dodala da će mladi morati opravdati sredstva i u roku 60 dana dostaviti izvještaj ministarstvu, jer oni koji to ne urade neće biti naredne godine nagrađeni.\nPredsjednik Omladinskog savjeta Milića Stefan Milić rekao je da je ova organizacija za dva projekta dobila 9.000 KM, i to za projekat “Kreativno provođenje slobodnog vremena mladih” i za manifestaciju “Avgustovski dani kulture i sporta opštine Milići”.\nMilić je istakao da je ova podrška resornog ministarstva značajna i da govori o tome koliko ministarstvo želi da bude prisutno na čitavoj teritoriji Srpske i koliko ima razumjevanje za potrebe svih mladih Srpske.\nSanja Latinović iz Kulturnog centra „Urban“ iz Novog Grada rekla je da je ovoj organizaciji odobreno 2.751 KM za projekat „Mladi i Evropska unija“, koji se odnosi na informisanje mladih o omladinskim organizacijama, mogućnostima stipendiranja i studiranja u inostranstvu, pisanju projekata za EU i informisanju o Uniji.


Zbog suzavca pomoć zatražile 54 osobe | Mladi Nikšića\nZbog suzavca pomoć zatražile 54 osobe\nMedicinsku pomoć zbog posljedica izloženosti dejstvu hemijskih sredstava na protestu u Podgorici 24. oktobra, zatražila su 54 građanina, saopštilo je Ministarstvo zdravlja.\nPostupajući po zahtjevu Savjeta za građansku kontrolu rada policije Ministarstvo zdravlja je od svih javnih zdravstvenih ustanova u Crnoj Gori, zatražillo podatke o broju pacijenata koji su zatražili medicinsku pomoć zbog posledica izloženosti dejstva hemijskih sredstava, a da su kao mjesto povređivanja naveli proteste u Podgorici, od 24. oktobra.\n“Ministar zdravlja je obavijestio Savjet da su 48 građana i šest građanki zatražili medicinsku pomoć zbog posledica izloženosti dejstvu hemijskih sredstava pri čemu je kod njih 47 kvalifikovana lakša tjelesna povreda dok kod sedam građana odnosno pacijenata, na osnovu dokumentacije, se ne može utvrditi težina povreda”, kaže se u saopštenju.\nIz Savjeta su rekli da je, na osnovu dostavljenih izvještaja Ministarstvo sačinilo tabelarni prilkaz broja pacijenata, koji su zatražili medicinsku pomoć po tom osnovu, sa kvalifikacijom težine povreda tretiranih u javnim zdravstvenim ustanovama.\nOni su ukazali da nije u nadležnosti Ministarstva zdravlja pružanje savjetodavnih i preventivnih informacija, u vezi sa ponašanjem, posledicama i zaštitom od dejstva upotrijebljenih hemijskih sredstava od policijskih službi. “Jer se radi o “agensima za kontrolu nemira”, koja se nalaze na Nacionalnoj kontrolnoj listi naoružanja i vojne opreme, za čiju upotrebu su pomenute službe ovlašćene zakonskim propisima”.\nIz Savjeta su dodali da su agensi za suzbijanje nereda po definiciji materije koje, u očekivanim uslovima upotrebe u svrhu suzbijanja nereda, uzrokuju kod ljudi senzome smetnje ili nesposobnost u vrlo kratkom vremenskom periodu, a to prestaje ubrzo nakon prekida njihovom izlaganju.\n“Po dostupnim informacijama, sa zdravstvenog stanovništa proteste su obezbjedivale ekipe hitne medicinske pomoći, koje su, u bliskoj saradnji sa ekipama Urgentnog centra Kliničkog Centra, pružile pomoć svim građanima kojima je bila potrebna medicinska pomoć, savjet ili objašnjenja vezano za izlaganje agensima za kontrolu nereda”, kaže se u saopštenju.\nSavjet je od ministra zdravlja zatražio informacije koliko je građana, u svim zdravstvenim ustanovama u Crnoj Gori, zatražilo medicinsku pomoć zbog posledice izloženosti dejstvu hemijskih sredstava 24. oktobra.\nIz Savjeta su pitali i da li je i koji državni organ ili zdrastvena ustanova bila dužna javno da se oglasi u građanima pruži savjetodavne i preventivne informacije u vezi sa ponašanjem, posledicama i zaštitom od dejstva upotrijebljenih hemijskih srestava za psihofizičko i opšte zdravstveno stanje.\n“Kako je u javnosti i dalje bila aktuelna snažna debata i kritika, prema državnim organima, da nisu pružile navedene informacije a koje bi pomogle da se ne šire netačne informacije, panika i strah ukoliko za istima nema opravdanog osnova predsjednik Savjeta je zamolio ministra zdravlja da razmotri mogućnost da naloži/preporuči odgovarajućoj ustanovi da se tim povodom oglasi”, rekli su iz Savjeta.\nNovac od taksi vratiti gradjanima\nDječija predstava "Ivica i Marica" u Nikšićkom pozorištu


KRAJ JEDNE ERE Gigs napustio Junajted, ništa od saradnje sa Murinjom /VIDEO/\nMančester Junajted počeo je da gubi ugled koji je imao u svetu fudbala još otkad je kormilo klupe napustio najtrofejniji stručnjak u istoriji kluba, čuveni Ser Aleks Ferguson. Sada je nova stranica ispisana odlaskom Rajana Gigsa.\nNakon Fergusona na klupi "crvenih đavola" sedeli su najpre Dejvid Mojes, zatim Luj van Gal, a sada se na mestu stratega Junajteda nalazi niko drugi do Žoze Murinjo, nekadašnji trener Čelsija.\nPoslednji u nizu legendi koje su napustile klub sa "Teatra snova" je Rajan Gigs, i to nakon 29 godina provedenih u njemu. Velšanin je sa Junajtedom imao ugovor na još godinu dana, po kojem je bio pomoćni trener kluba, međutim njega na toj funkciji ne vidi Murinjo, koji to mesto želi da ustupi svom dugogodišnjem saradniku Ruiju Fariju.\nIako je dobio ponudu Svonsija, nije želeo da je prihvati jer je smatrao da mu je mesto u Junajtedu u kom je proveo gotovo tri decenije.\nZa klub iz Mančestera odigrao je 963 utakmice i osvojio neverovatnih 35 trofeja. Za ovih 29 godina u klubu ostavio je neizbrisiv trag i postao jedna od najvećih legendi u istoriji crvenog dela Mančestera.


Obaveštajne službe: Pad uticaja SAD u naredne dve decenije\nU novom izveštaju američkih obaveštajnih službi predvidja se da će se američka dominacija u svetu smanjiti u naredne dve decenije, dok će sile u razvoju kao što su Kina i Indija dobijati sve veći medjunarodni uticaj. Izveštaj o dugoročnim bezbednosnim pitanjima, koji izdaje Nacionalni obaveštajni savet, objavljuje se na svake četiri godine, i odražava razmišljanje svih američkih obaveštajnih agencija.\nObaveštajne agencije predvidjaju da će SAD ostati najveća ekonomska i vojna sila na svetu. Medjutim, one takodje navode da će se američki uticaj smanjivati u naredne dve decenije, a da će američki dolar slabiti. Predvidja se globalno pomeranje od zapada ka istoku kada je reč o bogatstvu i ekonomskom uticaju, a, kako se navodi, Kina i Indija mogle bi da se pridruže SAD kao najveće sile u „multipolarnom“ svetskom poretku.\n„Čitav svet se transformiše. Više nećemo imati medjunarodni sistem“, kaže autor izveštaja "Globalni trendovi 2025", Metju Barouz.\nU izveštaju se kaže da bi Indonezija, Iran i Turska mogli da imaju veću ulogu na svetskoj sceni. Takodje se navodi da nije izvesno da li će se Kina i Rusija kretati ka demokratiji. Na Bliskom istoku, problemi će se nastaviti, kaže Metju Barouz. „Biće tu nuklearni Iran, potencijal za trku u naoružanju na Bliskom istoku, potencijal za nestabilnost i konflikt će se povećati po našim procenama“, navodi on.\nU izveštaju se prognozira i mogući rast terorizma. Medjutim, očekuje se da će uticaj Al-Kaide opadati zbog smanjene podrške u muslimanskom svetu.\n„Sada se radi o tome da su teroristi sami sebi naneli štetu, bilo je previše nasilja u kome je stradalo previše nedužnih muslimanskih civila…“, primećuje Metju Barouz.\nU izveštaju se navodi da će svetska populacija do 2025. porasti za više od jedne milijarde. Stanovništvo i ekonomski razvoj opteretiće zalihe vode, hrane i energije, što bi moglo da dovede do konflikata. U izveštaju se navodi da će, osim vlada, kompanije, verske organizacije pa čak i kriminalne mreže uticati na donošenje globalnih političkih odluka.


Turistička organizacija Srbije: Bogata ponuda atraktivnih destinacija na Kosovu i Metohiji - Kosovo Online\nTuristička organizacija Srbije: Bogata ponuda atraktivnih destinacija na Kosovu i Metohiji\n3. Avgust 2021. • 08:00\nU okviru kampanje "Biram Srbiju" Turistička organizacija Srbije promoviše sve destinacije, lokalitete i kulturno-istorijske spomenike, koji su turistima interesantni, ili tek žele da ih otkriju, a kako su za Kosovo onlajn potrvrdili iz TOS, među njima su, kao i svake godine, destinacije na Kosovu i Metohiji.\n"Budući da nam je u fokusu aktivni odmor i odmor u prirodi, posao nam je donekle olakšan, jer teritorija pokrajine obiluje prirodnim lepotama koje turisti žele da obiđu, kao i ponudom avantura koje žele da probaju. Podneblje Ibarskog Kolašina, reka Ibar, jezero Gazivode imaju ogromne potencijale", kažu u TOS.\nKako dodaju, u okviru njihove promocije uvek se nađe i "Via Ferrata Berim" na Mokroj Gori, nedaleko od Zubinog Potoka. Upravo je fotografija sa te avanture, ističe PR menadžer TOS Aleksandra Ilić, privukla veliku pažnju i interesovanje na izložbi 'Biram Srbiju' kojom je TOS otvorio letnju turističku sezonu.\nVia Ferrata BerimMoja Srbija\n"Osim prirodnih lepota, izuzetnih prilika za odmor u prirodi i avanturu, ono što je najveća prednost turističke ponude Kosova i Metohije jesu manastiri, od kojih mnogi pod zaštitom Uneska, kao i kulturno-istorijski spomenici koji čuvaju istoriju i privlače sve posetioce da ih upoznaju i obiđu. Visoki Dečani, Bogorodica Ljeviška, Gračanica i naravno Pećka Patrijaršija", dodaje Ilić.\nPrema njenim rečima, poslednjih godina TOS prati unapređenje ponude u banjskom turizmu. Izdvaja se, dodaje, nova banja u Banjskoj sa kompleksom otvorenih i zatvorenih bazena sa termalnom vodom.\n"Vizitorski centar, planovi za izgradnju dodatnih spa i wellness centara - sve su to potencijali na kojima, uz neprekidni rad na unapređenju infrastrukture, treba i dalje raditi i u tom procesu kolege iz turističkih organizacija u pokrajini mogu da računaju na podršku TOS", kaže Ilić.\nRajska banja - bazenKosovo Online\nIz TOS ističu i da, kada se govori o razlozima zbog kojih su turisti zainteresovani za posetu Kosovu, nikako ne treba zaboraviti vinski turizam. Kvalitetna vina, poput onih koja se proizvode u vinarijama u Velikoj Hoči, Dečanima, ili ono iz Orahovca, koji se diči time da je orahovačko vino služeno na dvorovima Nemanjića, izazivaju veliko interesovanje turista, potvrđuju iz Turističke organizacije Srbije.\nIpak, kako dodaju, najveće interesovanje i domaćih i stranih turista bude kulturno-istorijski spomenici pod zaštitom Uneska.\n"Organizovanim turama, obilascima manastira i crkava koji su pod zaštitom Uneska i onima koje ponosno svedoče o viševekovnoj tradiciji, turisti uspevaju da upoznaju značaj ovog podneblja, ali i da dožive nezaboravno iskustvo", potvrđuje PR menadžer TOS.\nManastir Visoki DečaniKosovo Online\nTuristička organizacija Srbije ne raspolaže zvaničnom statistikom o turističkom prometu, kao i o tome koliko je stranih turista u odnosu na posetioce iz Srbije. Podaci kojima raspolažu, uglavnom su oni koje dobijaju od kolega sa Kosova ili turoperatera.\n"S obzirom na to da Republički zavod za statistiku, na koji TOS oslanja kada je turistički promet u pitanju, ne raspolaže podacima za KIM, nažalost, zvaničnu statistiku nemamo. Ali oslanjajući se na podatke kolega sa lokala, kao i iskustva naših kolega koji organizuju posete stranim novinarima, turoperatorima i turistima, interesovanja ima i među domaćim i stranim gostima. Pre pandemije, i pre izmenjenih pravila putovanja, često smo dobijali upite za organizovane posete Kosovu i Metohiji. Turistima iz Kine ta tura je bila posebno interesantna, pa smo u više navrata pomogli u organizovanju tih poseta" ističe Ilić.\nOko 500 Srba sa Kosova koristi vaučere Minisitarstva turizma\nMinistarstvo turizma, trgovine i telekomunikacija već nekoliko godina u cilju promocije turizma u Srbiji, dodeljuje vaučere za subvencionisano korišćenje godišnjih odmora, posebnim kategorijama stanovništva. Kako navode u Ministarstvu, ove godine se oko 500 Srba sa Kosova prijavilo za korišćenje vaučera.\n"Najviše je građana iz Kosovske Mitrovice, Gračanice i Leposavića koji su se prijavili za korišćenje vaučera. Njihove najtraženije destinacije su Sokobanja, Vrnjačka banja, Zlatibor, Zlatar, Prolom banja i dr.", navode iz Sektora za turizam u tom ministarstvu.\nSa druge strane, po njihovim rečima, vaučere nije moguće koristiti za neku od turističkih destinacija na Kosovu.\n"U toku 2021. godine nema prijavljenih ugostitelja sa Kosova i Metohije koji dobrovoljno žele da učestvuju u akciji realizacije vaučera za subvencionisano korišćenje godišnjeg odmora", kažu u Ministarstvu turizma.\nturizam Kosovo i Metohija Via Ferata Orahovac vinogradarstvo manastiri Velika Hoča\nNa Via Ferati na obroncima Mokre Gore uskoro nova staza za ljubitelje adrenalina\nVia Ferata “Berim”, koja se nalazi na obroncima planine Mokre Gore u opštini Zubin Potok, u proteklih nekoliko godina bila je česta destinacija namernih i slučajnih posetilaca koji su iskusili adrenalinsku draž osvajanja planinskih vrhova do kojih se stiže čeličnim stazama i gazovima.\nPark sa kulom i osmatračnicom biće nova turistička atrakcija u Gračanici\nOpština Zubin Potok na Međunarodnom sajmu turizma u Beogradu


Portal Sarajevo-RS.com - Nagrađeni najbolji učenici osnovne muzičke škole\nTradicionalno, na kraju svake školske godine Područno odjeljenje Pale, koje djeluje pri Školi za osnovno muzičko obrazovanje iz Istočnog Sarajeva, održi godišnji koncert na kojem se predstavi jedan dio učenika.\nOni u sklopu svog nastupa predstave mali dio onoga što su naučili u proteklom periodu. Tako je bilo i večeras na koncertu koji je održan u Kulturnom centru Pale, na kojem je nastupilo 26 učenika i hor pod dirigentskom palicom profesorice Ivane Cerović, koji je pjesmama "Budi imja gospodnje" i "Gdje si u ovom glupom hotelu" otvorio i zatvorio koncert.\nKoordinator za nastavu u područnom odjeljenju Pale Škole za osnovno muzičko obrazovanje Vladimir Jakić rekao je za Sarajevo-RS da su večeras nastupili najbolji učenici od prvog do šestog razreda.\nPrema njegovim riječima, večeras su nastupili najbolji učenici koji su se publici predstavili svirajući klavir, violinu, gitaru i harmoniku.\n"Ovaj koncert je godišnji rezime u uspješnosti u toku školske godine, kroz nagrade i stimulanse i samim tim prezentujemo naš rad, te pravimo afirmaciju za nove generacije koje očekujemo", rekao je Jakić.\nOn je dodao da su kroz hor nastupili učenici od četvrtog do šestog razreda.\nMore in this category: « Još dva dana traje upis u Osnovnu muzičku školu Koncerti hora Smjera za crkvenu muziku i pojanje Muzičke akademije u Sremskim Karlovcima i Beogradu »


Nemci poseduju 4.811 milijardi evra | Autonomija\nNemci poseduju 4.811 milijardi evra\nPre 20 godina Nemci su raspolagali ušteđevinom od oko 2.000 milijardi, pre 10 godina je ušteđevina privatnih domaćinstava iznosila 3.600 milijardi evra\nUšteđevina nemačkih građana porasla je u prva dva kvartala ove godine za 39 milijardi evra i iznosi 4.811 milijardi evra, saopštila je nemačka Savezna banka (Bundesbank).\nTako je, uprkos smanjenoj štednji, novčani posed Nemaca dostigao do sada istorijski najviši nivo.\nReč je o novcu na računima, štednim ulozima, hartijama od vrednosti, kao i fondovima životnih i drugih osiguranja.\nPrema navodima centralne banke, nemački građani sada sve više novac ulažu tako da vrlo brzo ponovo mogu da njime raspolažu i sve su manje spremni na rizike prilikom ulaganja ušteđevine.\nPre 20 godina Nemci su raspolagali ušteđevinom od oko 2.000 milijardi, pre 10 godina je ušteđevina privatnih domaćinstava iznosila 3.600 milijardi evra.\nSa druge strane, prošle sedmice objavljeno istraživanje Saveznog zavoda za statistiku pokazuje da je 2011. oko 16 miliona (19,9 odsto) ljudi živelo u Nemačkoj siromašno ili socijalno izolovano.\nKako je naglašeno u istraživanju, reč je o ljudima koji iz finansijskih razloga nisu u stanju da redovno plaćaju račune, da najmanje svakog drugog dana imaju jedan topli obrok, da idu na godišnji odmor ili da poseduju automobil.\nUdeo ovako definisanih siromašnih građana je u 82-milionskoj Nemačkoj porastao prošle godine za 0,2 odsto u odnosu na 2010.


Sednica Vrhovnog suda po žalbama Ulemeka i Jovanovića\nIzvor: Radio Televizija Vojvodine, 03.Sep.2009, 11:51\nBEOGRAD - Pred Vrhovnim sudom Srbije danas će biti nastavljen sudski postupak u trećem stepenu optuženima za ubistvo premijera Srbije Zorana Đinđića.\nJavni deo sednice počeo je juče u sudnici u Okružnom zatvoru u Beogradu referisanjem predsednika sudskog veća Bate Cvetkovića o prvostepenoj presedi Specijalnog suda i drugostepenoj presudi Vrhovnog suda Srbije.\nNa optuženičku klupu u novoj sudnici u Okružnom zatvoru u Beogradu do 8. septembra, od ukupno 11 >> Pročitaj celu vest na sajtu Radio Televizija Vojvodine << osuđenih u prethodnom postupku, izvedeni su Milorad Ulemek i Zvezdan Jovanović, osuđeni na najstrože kazne od 40 godina zatvora.\nUlemek je na početku jučerašnje sednice napustio suđenje.\nU trećem stepenu o žalbama Ulemeka, Jovanovića i njihovih advokata na drugostepenu presudu odlučivaće sedmočlano veće Vrhovnog suda Srbije sastavljeno od sudija koje nisu sudile u drugostepenom postupku pred tim sudom.\nUlemek i Jovanović su pred Specijalnim sudom prvostepeno osuđeni na po 40 godina zatvora i Vrhovni sud je u drugom stepenu potvrdio te kazne. Pravo na suđenje u trećem stepenu imaju optuženi kojima je izrečena maksimalna kazna. Ulemek je osuđen kao organizator ubistva, a Jovanović kao neposredni izvršilac.\nVrhovni sud će odluku doneti naknadno na nejavnom delu sednice i ako potvrdi prethodnu presudu ona će tada biti pravosnažna, bez obzira što će odbrana, ako budu postojali zakonski uslovi, moći da podnese vanredni pravni lek.\nNastavak suđenja zakazan je za 10 sati.\nEMportal: Sednica Vrhovnog suda po žalbama Ulemeka i Jovanovića\nB92: Zvezdan Jovanović traži oslobađanje\nPočetak trećestepenog postupka Ulemeku i Jovanoviću\nIzvor: TV Avala, 02.Sep.2009, 13:50\nPred Vrhovnim sudom Srbije danas bi trebalo da počne sudski postupak u trećem stepenu optuženima za ubistvo premijera Srbije Zorana Đinđića.\nAdvokat: Ulemek i Jovanović nisu ubili Đinđića\nIzvor: S media, 03.Sep.2009\nVrhovni sud Srbije juče i danas odlučuje o žalbi Milorada Ulemeka i Zvezdana Jovanovića na presudu za ubistvo premijera Zorana Đinđića, za koju su osuđeni na maksimalnu kaznu od 40. godina zatvora. ..Advokat optuženih Slobodan Milivojević veruje da će sud usvojiti žalbu, i izvšiti ponovnu...


Sport - datum: 2021-03-07 LUČANCI DOBILI NOVOG TRENERA Rakočević vodi Mladost\nMladost iz Lučana imenovala je Darka Rakočevića za novog šefa stručnog štaba, objavio je „Mocartsport”. Dosadašnji pomoćnik seli se na poziciju prvog trenera, a zanimljivo je da se radi o nekadašnjem fudbaleru Borca koji je igračku karijeru osam godina gradio u Aziji, a završio je upravo u superligašu iz Lučana.\n-Radićemo na podizanju morala, na stvaranju hemije u svlačionici i na terenu. Dobro poznajem prilike u Lučanima, sa Neškom Milovanovićem sam i ranije sarađivao, kao igraču bio mi je trener u Metalcu. Sada smo sarađivali u stručnom štabu Mladosti. Nadam se da ćemo uz maksimalno angažovanje ispuniti plan za ovu godinu – kazao je Rakočević za „Mocartsport”.


ŠOK U OPOZICIJI: Ovaj čovek će zameniti Dragana Đilasa! | Afera\nŠOK U OPOZICIJI: Ovaj čovek će zameniti Dragana Đilasa!\n7. октобра 2019. 7. октобра 2019. Afera online\t0 Comments\nBalša Božović, poslanik i funkcioner DS-a, boravio je mesec dana u Nemačkoj, gde je obučavan kako da preuzme veću ulogu u taboru opozicije, saznaje „Alo!“ iz izvora bliskih opozicionarima.\nStranci su svesni da narod u Srbiji ne želi aktuelne vođe opozicije, te na sve načine pokušavaju da nađu kadrove koji bi u budućnosti mogli da izađu na megdan aktuelnim vlastima. Dragan Đilas, koji na sve načine pokušava da se nametne kao jedini opozicioni lider, nije ostao u lepom sećanju građanima Beograda dok je bio na čelu grada, a u ostatku Srbije ga prepoznaju kao čoveka koji se enormno obogatio dok je bio na vlasti. Stranci su svesni da Đilas ima male šanse jer u narodu važi za tajkuna – objašnjavaju naši izvori i dodaju da je sličan slučaj i sa liderom Narodne stranke.\nVuk Jeremić ima još gori pedigre na Zapadu jer je umešan u međunarodne afere. Dobijao je pare od Ambasade Katara, a ta zemlja se dovodi u vezu sa finansiranjem terorista, te je strancima i Jeremić potpuno neprihvatljiv. O Bošku Obradoviću da ne pričamo, on em što ne ume da vodi ni sopstveni pokret koji je pred raspadom, em je okoreli desničar – objašnjavaju naši izvori i dodaju da stranci pokušavaju da nađu nekog ko nije toliko uprljan.\nBudimo realni, Balša Božović u Srbiji važi za tatinog sina koji se baškari na luksuznim destinacijama i koji se u životu nije pomučio, ali je strancima prihvatljivo to što se bori za prava LGBT populacije, što je građanski orijentisan i spreman da sluša. Te se negde nadaju da on i Sergej Trifunović mogu da predvode građanski orijentisane birače – navode naši izvori.\nDa je Božović i te kako spreman da sluša naređenja koja dolaze od stranaca, pokazuje i to što se otvoreno suprotstavio Zoranu Lutovcu, aktuelnom lideru DS-a, i insistira na tome da ta stranka učestvuje u razgovorima vlasti i opozicije uz posredovanje Evropskog parlamenta.\n← (FOTO) PRIVATNE FOTOGRAFIJE I SNIMCI PUTINA: Nećete verovati šta vladar Rusije radi za svoj 67. rođendan!\n(FOTO 18+) FUDBALERI DROGIRALI I SILOVALI DEVOJKU: Fotografije eksplicitnih scena zgrozile celu planetu! →\nSINIŠA KOVAČEVIĆ ZAPRETIO JEREMIĆU ZBOG ĐILASA: Vuče, razbucaću ti stranku!\n21. децембра 2017. Afera online\t0\n20. јула 2019. 20. јула 2019. Afera online\t0


"Svako normalan želi da radi i zaradi što više", napisao je Momirović na Tviteru, nakon čega su usledili brojni komentari, među kojima su i oni da “u današnjem svetu, gde se radi više nego pre generaciju-dve, sve više raste značaj - slobodnog vremena.\nNa Momirovićev sledeći tvit – “Ne štedim sebe, pa ne štedim ni druge. Ljudi i jesu za rabljenje, ali one koje najviše upošljavam, najpoštenije i plaćam” – usledila su pitanja koliko njegova kompanija plaća radnike "koji vole da rade i zarade", ali i koliko plaća prekovremeni rad? On je naveo da je mesečni fond plata i doprinosa u “Moni” oko 500.000 evra, pri čemu, dodao je, manje od 5 odsto zaposlenih radi za minimalac.\nTomislav Momirović je savetovao i da “Ako želite da napravite nešto od svog života, morate da radite minimum 12 sati, 6 dana u nedelji. To je tako danas... #razmislite“.”\nPosle ovog tvita stigli su i predlozi da "uvek postoje roboti koji mogu da rade za vas bez pauze 24/7", da može da zaposli ljude u tri smene, ali i podsetnik da "pare koje zarade treba potrošiti i na život van radnog mesta". Bilo je tu i ljutitih komentara poput – "stvarno bi ljudi trebali da se raduju kad rade 14 sati?! Jer im je prekovremeni rad plaćen po zakonu? Jer nemaju decu? Jer ne idu u pozorište i bioskop? Jer će postati šta?"\nMomirović je odgovorio da i sam ima dvoje dece, ali da "danas nije realno da imaš puno vremena da provodiš sa svojom decom, nego vreme koje provodiš mora da bude kvalitetno."\nTviteraši su mu se suprotstavili i predlozima za kraće radno vreme – "Naučno je dokazano da ljudi posle nekog vremena izgube koncentraciju. U Švedskoj je plan da radno vreme bude 6 sati".\nMomirović: "Želeo sam da pokrenem diskusiju"\nU razgovoru za "Blic Biznis" Tomislav Momirović kaže da je namerno napisao provokativan tvit, jer je "želeo da pokrene diskusiju i probudi, pre svega, mlade ljude koji su apatični i ne uključuju se u privredni život". On ističe da je BDP nizak, ljudi masovno odlaze iz zemlje i navodi da to nije problem od juče, već se dešava decenijama.\n- Želeo sam da malo isprovociram temu i da prodiskutujem, a naravno da ne mislim da treba raditi neograničeno i svako ko radi preko 8 sati dnevno treba da bude plaćen za prekovremeni rad. Svako ko ima imalo mozga će to razumeti - objašnjava Momirović i konstatuje da komentari na Tviteru jesu bili burni, ali da mu je drago zbog toga.\n"Ovo su ozbiljni problemi naše zemlje već više od 15 godina, koji moraju da se otvore, a rešenja nisu laka. Moramo da probudimo ljude, pre svega mlade, kojima se prvenstveno obraćam, da agresivnije uzmu stvari u svoje ruke, da se bore ozbiljno za sebe jer ovde više nema socijalizma. Ako se sami ne budu borili za svoju budućnost, niko drugi neće", kaže naš sagovornik.\nTomislav Momirović podseća da država danas možda ima obavezu da brine o starim i bolesnim ljudima, ali ne i o mladima koji moraju sami da se izbore.\n"Drago mi je da sam uspeo da otvorim tu polemiku i jasno mi je da sam izazvao buru, ali ljudi ovde generalno privrednike gledaju sa skepsom. To socijalističko nasleđe je i dalje duboko ukorenjeno, ali to mora agresivno da se menja. Zemlja nestaje, čak i promet piva je u padu..."\nNa pitanje kako ocenjuje komentare tviteraša da nema pravo na ovakve izjave pošto je naslednik porodične firme, Momirović kaže da "ima pravo da napiše tvit".\n"Mi nažalost nemamo firme koje imaju kontinuitet kroz generacije. Mi smo jedna od retkih, možda i jedina, koja ima uspešnu tranziciju na drugu generaciju i ja smatram da je to pozitivna stvar", navodi uz komentar da je prirodno da ljudi neće reći – "svaka čast, iako si naslednik uspevaš da održiš biznis, da napreduje, stižu nove investicije..."\n"Svi će reći - to je tatin i mamin sin, lako je njemu... Normalan čovek ne treba da se obazire na to, to su uobičajene prepreke u svakom razvoju", kaže Momirović.\n"Neki zaposleni u Moni imaju platu više hiljada evra"\nOn kaže za "Blic Biznis" da u Moni ljudi ne rade za minimalac, ali to nije zato što su vlasnici humani ljudi već zato što je reč o ozbiljnim radnicima, izuzetno kvalifikovanim i vrednim. "Neki zaposleni imaju platu od više hiljada evra, neki primaju nekoliko stotina, ali to je tržišna kategorija."\nMomirović zaključuje da u Srbiji moramo da podignemo plate i produktivnost, koja je jedna od najnižih u Evropi.\n"To su stvari koje se ne rešavaju administrativnim odlukama. Da može tako, Vlada bi trebalo da odluči da minimalac bude 5.000 evra i da Srbija bude najbogatija zemlja u Evropi. Samo povećana produktivnost, veće investicije, manje administrativnih barijera mogu da povećaju društveno bogatstvo ove zemlje, a ako ljudi misle da će odlukom vlade da porastu plate onda su u žestokoj zabludi i ne razumeju da je Berlinski zid odavno pao", kaže Momirović.


USKORO OBILAZNICA OKO POŽEGE! Saobraćaj iz centralnih gradskih ulica biće rasterećen, u pripremi projektna dokumentacija\nIzvor: SrbijaDanas.com, 24.Apr.2021, 00:35\nU nekim elementima biće potrebne konsultacije sa preduzećem "Srbijavode" koje se priprema da izvrši uređenje korita i obala reke Skrapež.\nIz godine u godinu, sa povećanjem intenziteta saobraćaja, Požega ima sve više problema zbog činjenice da kompletan saobraćaj za Kosjerić i Valjevo ide kroz sam centar grada. Tehnički problemi takvog saobraćaja, neposredna blizina dva objekta OŠ "Petar Leković", te buka i zagađenje u samom gradu, konačno su prepoznati i u resornom >> Pročitaj celu vest na sajtu SrbijaDanas.com << ministarstvu, pa je i ministar građevinarstva, saobraćaja i infrastrukture Tomislav Momirović rekao da se "Mora graditi obilaznica oko Požege".\nOn je ovo izjavio na sastanku radne grupe za "Projekat izgradnje obilaznice oko Požege", koji je održan u Palati "Srbija" na poziv kabineta ministra Momirovića, što dodatno govori o rešenosti ministarstva da se ovaj projekat i realizuje, smatra prvi čovek požeške opštine Đorđe Nikitović.\n- Na sastanku su utvrđeni dalji koraci na realizaciji ovog zaista značajnog projekta. Dogovoreno je kako ćemo u narednom periodu funkcionisati oko pripremanja kompletne tehničke dokumentacije, dokumentacije za izvođenje radova i realizacije same investicije - kazao je Nikitović.\nA kada je reč o neophodnoj dokumentaciji, na sastanku je rečeno da su u nekim elementima potrebne konsultacije sa preduzećem "Srbijavode" koje se priprema da izvrši uređenje korita i obala reke Skrapež.\nNaime, u pojedinim delovima će, veovatno doći do preklapanja nekih radova, pa da bi se pripremili što kvalitetniji projekti, dogovoreno je da se pozovu i predstavnici "Srbijavoda" na sledeći sastanak, koji je ministatr Momirović najavio već za sledeću sedmicu.


Iako nije navedeno šta je to tačno Murinjo govorio prolazeći pokraj kamera koje su bile na terenu, u saopštenju FA se ističe da je on "koristio neprimeren rečnik" nakon preokreta na Old Trafordu šestog oktobra.\nSavez je iskoristio pomoć stručnjaka - čitača sa usana, koji je opisao Murinjove reči kao uvredljive, što je Portugalca potom razbesnelo:\n- Ovo je prvi put da vidim ovakav "lov" na čoveka. Ali, mogu sa tim da se izborim - rekao je trener ekipe sa Old Traforda.\nNakon toga, on se osvrnuo i na ponašanje svojih igrača.\n- Za razliku od mene, neki od momaka koje vodim jako loše se nose sa pritiskom. Markus Rašford je stajao tužan po strani, dok je Skot Mektominej bio uplašen pored njega.To je sve normalno, čak i neki iskusniji igrači prave greške koje nisu u skladu sa njihovim renomeom - zaključio je Murinjo.\nPortugalac ima rok da odgovori na tužbu do petka u 18 časova.


Kako javlja novinar ESPN-a Adrijan Vojnarovski, tradiconalno najbolje obavešten o transferima igrača i trenera u najjačoj košarkaškoj ligi sveta, dosadašnji šef stručnog štaba Feniks Sansa Igor Kokoškov je dobio otkaz.\nOn je u debitantskoj sezoni kao glavni trener jedne NBA ekipe ostvario skromnih 19 pobeda i 63 poraza, koliko su imali i Klivlend Kavalirsi, a od ta dva kluba jedini je bio gori Njujork (17-65).\nMeđutim, i pored poslednje pozicije u Zapadnoj konferenciji, malo ko je mislio da će se uprava Sansa tek tako odreći srpskog stručnjaka koji je doveden da razvija mlad, talentovan tim. Uostalom, kada je angažovan, dočekan je sledećim rečima:\n"Igor je bio jedan od prvih ljudi koji su rođeni van Amerike, a koji su radili i kao treneri u koledž konkurenciji i u NBA ligi, a nedavno je kao selektor Slovenije osvojio Evropsko prvenstvo 2017, što je za tu zemlju bila prva kontinentalna titula. Igor je uvek imao fokus na razvoju igrača, forsira kreativan stil igre i ima odličan niz uspeha za sobom", poručio je prošlog petog maja generalni menadžer Sansa Rajan Mekdonahju.\nMlad tim koji mu je stavljen na raspolaganje nije se snašao, ali tome u prilog idu i činjenice da se dve najveće zvezde ekipe, talentovani šuter Devin Buker koji je tokom leta potpisao maksimalan, 153 miliona dolara vredan ugovor, i prvi pik s Drafta 2018, Deandre Ejton, ne samo da nisu izvrsno slagali, već su imali i sukobe u svlačionici. Ipak, ni to što je Kokoškov uspeo da primiri situaciju, a uprava da na sredini sezone dovede i neka pojačanja, poput Kelija Ubrea, nije bilo dovoljno da se "otpisani" izmeste iz te uloge. A ni da se Sansi "smire" - Kokoškov je sedmi trener tog kluba koji je smenjen u poslednjih osam godina. Istina, uz najlošiji procenat pobeda u odnosu na sve vođene mečeve (23,2%) u klupskoj istoriji. Ali, i pored toga, kada je angažovan, očekivalo se da će prva sezona biti za upoznavanje, postavljanje temelja, građenje budućnosti, međutim... strpljenja u Feniksu ipak nije bilo dovoljno. Tim pre što pomenuti novinar ESPN-a tvrdi da je Kokoškov i svih ovih dana bio viđen kao neko ko će ostati na funkciji šefa stručnog štaba.\nPodsetimo, Kokoškov je u NBA ligi je punih 19 sezona, od kojih 18 kao kao pomoćni trener. Radio je u Finiksu od 2008. do 2013. pre nego što se u taj klub, koji ga je sada otpustio, vratio po završetku minule sezone, kada je okončao svoju uspešnu saradnju sa trenerom Jute, Kvinom Snajderom, čiji je bio pomoćnik. Uz to, bio je i asistent glavnih trenera u Orlandu (2015), Klivlendu (2013-2014), Detroitu (2003-2008) i Los Anđeles Klipersima (2000-2003). Bio je u stručnim štabovima ekipa koje su sedam puta igrale u konferencijskim finalima, dvaput je stizao do velikih finala, a osvojio je titulu sa Detroit Pistonsima 2004, kada je postao prvi neamerički pomoćni trener koji je stigao do šampionskog prstena.\nUz Evrobasket titulu sa Slovenijom 2017. godine, radio je i kao selektor Gruzije (2008-2015), odvevši tu reprezentaciju na Evropsko prvenstvo prvi put u istoriji zemlje.\nOn je 1999. postao prvi Evropljanin koji je dobio stalno radno mesto u NCAA timu, kada je uvršten u stručni štab Univerziteta Misuri pod komandnom palicom Kvina Snajdera, kome je bio prvi saradnik tri sezone u ekipi Jute Džeza.\nOd 18. juna 2010, ima i američko državljanstvo, koje je dobio dok je prvobitno radio u Sansima.


Borel: Pred nama je svetska kriza biblijskih razmera | Restart Magazin\n29/04/2020 Urednik\tJosep Borrell\nVisoki predstavnik Evropske unije Žozep Borel je ocenio da će kriza biblijskih razmera pogoditi Evropu i svet zbog epidemije korona virusa, “a zemlje u razvoju će izgubiti sve prihode, budući da je došlo do kraha izvoza, cene nafte i sirovina, turizam je stao, isto kao i doznake ekonomskih emigranata”.\nBorel je, u intervjuu španskom listu “Vangvardija”, istakao da Evropska unija mora da povrati strategijsku samostalnost u ključnim sektorima privrede i da se zbog teške krize mora hitno dogovoriti o stvaranju fonda oporavka evropske privrede jer je, kako je rekao, shvatila “da je djavo odneo šalu”.\n“Još uvek nismo svesni toga kolika nas kriza čeka”, upozorio je Borel i predočio da se “mora preispitati globalizacija” navodeći da se dosad mislilo da se time tržište “uvek opskrbljuje nužnim dobrima uvek i svuda”.\n“Ali kad dodje do raspada i nestašice kao sad, shvatiš da se 90 odsto antibiotika proizvodi u Kini, da Evropa ne pravi ni gram paracetamola i nema zaliha za sučeljavanje sa zdravstvenim krizama”, dodao je on.\n“Moramo se zaštititi, obnoviti ulogu države”, rekao je visoki zvaničnik EU, “i bolje urediti upravljanje svetskim poslovima, a uopšte nije istina to što kažu nacionalisti svih boja da svako sam može bolje”.\nNa pitanje “Vangvardije” da li to znači da je saglasan s pozivom francuskog predsednika Emanuela Makrona da se povrati industrijska samostalnost Evrope i da li predlaže nacionalizaciju preduzeća da bi se privreda spasla od propasti, Borel uzvraća da “nacionalizovati ili dati subvencije mogu biti sporni pojmovi”.\nAli stavlja do znanja da “države moraju dati kapital preduzećima kako bi se izbegao slom” i dodao da je Francuska je upravo saopštila da će to učiniti s kompanijom Er Frans”.\n“Ne sme se nikako dopustiti ni da slom vrednosti preduzeća na berzama omogući da ih kupe strane firme… države se moraju zaštititi i jedan od načina je da ulože sredstva u njihov kapital, jer je to ekonomska i politička logika i razum”, zaključio je Borel.\nVisoki predstavnik za spoljnu politiku i bezbednost EU je naveo da su se vodji Unije ipak nagodili da solidarno kroz budžet Unije finansiraju vraćanje evropske privrede na čvršće noge uprkos epidemiji, iako još predstoji da se dogovore i kako će se predvidjene hiljade milijardi evra podeliti izmedju bogatih i manje imućnih članica Unije.\nOn je predočio da se mora “obezbediti novac za rad preduzeća i plate, i to brzo, a bojim se da su mehanizmi EU spori”.\n← Emanuel Makron sa suprugom bio u pozorištu u vreme pandemije\n”Brisel erlajns” poleće najranije početkom junu →


VIDEO K9: Biciklistički klub "Banditosi-cikloture" iz Novog Sada u četvrtak, 9. jula, organizuju humanitarnu vožnju za pomoc u lečenju male Lane Jovanović iz Rakovca. Lana je beba koja boluje od spinalne mišicne atrofije tip 1, koji je najteži oblik ove bolesti.\nVIDEO K9: Listu nepokretnosti od ponedeljka građani mogu dobiti i u svim javnobeležničkim kancelarijama širom Srbije, pošto je stupila na snagu Uredba Vlade Srbije o uslovima za izdavanje tog lista kod javnog beležnika i u geodetskim organizacijama.\nSednica Skupštine grada 21. avgusta\nVIDEO K9: Prvu, konstitutivnu sednicu Skupštine Grada Novog Sada, predsednik gradskog parlamenta Zdravko Jelušić sazvao je za petak, 21. avgusta.\nVIDEO K9: Dve osobe su poginule, a jedna povređena u požaru koji je jutros izbio u fabrici "Koteks Viscofan" u Primorskoj ulici na Klisi.\nVIDEO K9: Objavljen je spisak dece primljene u vrtiće Predškolske ustanove Radosno detinjstvo. Kako su objavili u saopštenju za roditelje, koje se može naći na zvaničnom sajtu ove ustanove, žalbe na rezultate konkursa se mogu podneti u roku od 8 dana.\nVIDEO K9: Pooštrene empidemiološke mere u gradu podrazumevaju i pojačane tretmane dezinfekcije koje ovih dana obavljaju radnici Ciklonizacije\nVIDEO K9: Letnji meseci ni ove godine ne prolaze bez žalbi sugrađana iz rubnih delova grada zbog nestašice vode. Iz nadležnog javno komunalnog preduzeća upućen je apel za racionalniju potrošnju vode za piće, jer će u suprotonom biti primorani da uvedu restrikcije vode.\n123...426Stranica 2 od ukupno 426


Ugljevik Archives - Stranica 32 od 55 - UGLJEVIK.INFO\nNaslovna Ugljevik (page 32)\nin : Aktuelnosti, Foto, Ugljevik\nOdbornici Skupštine opštine /SO/ Ugljevik na današnjoj trećoj redovnoj sjednici usvojili su Plan budžeta za narednu godinu u iznosu od 12.470.000 KM. Načelnik opštine Ugljevik Vasilije Perić rekao je da je budžet za narednu godinu razvojnog karaktera koji će omogućiti da se održe pozitivni trendovi ulaganja. „Budžet za narednu godinu predviđa ulaganje u infrastrukturu, finansiranje započetih projekata, a jedan značajan …\nCENTAR MLADIH UGLJEVIK PONOVO U HUMANITARNOJ AKCIJI\nPovodom novogodišnjih i božićnih praznika koji su pred nama, organizacija „Centar mladih Ugljevik“ pokrenula je humanitarnu akciju prikupljanja novčanih sredstava koja će se iskoristiti za kupovinu novogodišnjih paketića za socijalno ugrožene porodice sa petoro i više djece, na području opštine Ugljevik. Akciju su započeli postavljanjem dekorisanih tegla u sljedećim objektima: „EKO“, „Bost“, „Bocata“, „Puzzle“, „Derbi“ „5+“, STR „Jabuka“ i u …\nDVIJE SPECIJALIZACIJE DOMU ZDRAVLJA UGLJEVIK\nDva ljekara Doma zdravlja Ugljevik Biljana Djurić i Gordana Jevtić u narednih pet godina pohađaće program specijalističkog usavršavanja iz oblasti Ginekologije sa akuserstvom i Pedijatrije i steći zvanje ljekara specijalista iz ovih oblasti. Direktor Doma zdravlja Jugoslav Cvetković istakao je da će ovim specijalizacijama ugljevička zdravstvena ustanova riješiti probleme na koji nailaze nedostatkom stručnog kadra iz ovih oblasti. „Dom zdravlja …\nVanja Mićić proglašen za najperspektivnijeg sportistu 2016. u Republici Srpskoj\nTakmičar TDK kluba „Wolf „ iz Ugljevika Vanja Mićić proglašen je za najperspektivnijeg sportistu olimpijskog taekwondoa RS u 2016. godini. Ovaj mladi sportista član je TDK kluba “Wolf” Ugljevik i reprezentativac Srbije i BiH zabilježio je nedavno zapažen uspjeh na Svjetskom Prvenstvu u Kanadi zauzevši sjajnu 5. poziciju. „Očekivao sam bolji rezultat na Svjetskom prvenstvu, mada sam zadovoljan i naravno …\nJAVNA RASPRAVA O NACRTU BUDŽETU OPŠTINE ZA 2017. GODINU\nNačelnik Ugljevika Vasilije Perić izjavio je da planirani budžet opštine od 12.470.000 KM omogućava da ova lokalna zajednica i u narednoj godini održi pozitivan trend razvoja. Na javnoj raspravi o nacrtu budžeta koja je večeras održana u Centru za kulturu, Perić je istakao da su za kapitalne investicije namijenjena tri miliona maraka, što će biti utrošeno za završetak započetih projekata …\nDODJELJENI NOVOGODIŠNJI PAKETIĆI ZA 134 MALIŠANA\nCentar za socijalni rad Ugljevik, Udruženje građana „Kolona BB“ i nevladina organizacija „Unip“, uručili su danas novogodišnje paketiće za 134 mališana. Direktor Centra za socijalni rad Ugljevik Dušica Stevanović kaže da je za 50 djece iz red socijalno ugroženih kategorija nabavku paketića finansirala opština Ugljevik. „Nadam se da ćemo zajedničkim aktivnostima opštine i Centra za socijalni rad, privrednih i javnih …\nMISIJA – POVEZIVANJE DIJASPORE I MATICE\nRodoljub Rudi Savić, jedan je od uspješnih mladih ljudi koji živi i radi u austrijskom gradu Purkersdorfu. Obavlja posao izvršnog odbornika za integraciju u Skupštini grada i uspiješno povezuje ljude iz dijaspore i matice Republike Srpske. „Posao odbornika u Skupštini Purkersdorfa radim već dvije godine, pored tog posla, sarađujem ispred grada Purkersdorfa sa ljudima iz bivše Jugoslavije, u posljednje vrijeme …\nOdbornici Skupštine opštine Ugljevik usvojili su na današnjoj sjednici Nacrt budžeta za narednu godinu u iznosu od 12.470.000 KM. Načelnik opštine Ugljevik Vasilije Perić istakao je da će budžet za 2017. godinu omogućiti da budu održani pozitivni trendovi i ulaganja u razvoj ove opštine. „U narednoj godini, 2,5 miliona KM predviđeno je za kapitalna ulaganja, a izdvojićemo i znatan dio …\nPage 32 of 55First...10203031323334\t4050...Last


Više od 120 penzionisanih američkih generala potpisalo pismo – Sumnjaju u psihičko zdravlje Bajdena – DnevniZurnal\nPosted by Napisao admin May 13, 2021 28 Views\n„Ne može se zanemariti psihičko i fizičko stanje vrhovnog komandanta (Oružanih snaga SAD Džoa Bajdena). On mora biti u stanju da brzo donosi tačne odluke u oblasti nacionalne bezbednosti, bilo gde, danju i noću“, ističu autori pisma.\nU dokumentu, koji je potpisalo 124 osobe, takođe se govori da je trenutna administracija „diktatorskim putem započela pravi napad na ustavna prava američkih građana, ubrzano potpisavši više od 50 izvršnih naloga, zaobilazeći Kongres, od kojih mnogi ukidaju efikasnu politiku prethodnog rukovodstva“.\nPenzionisani pukovnik Džefri Makosland nazvao je ovo pismo „antidemokratskom kampanjom“. On je podsetio da se Sjedinjene Američke Države smatraju „jednom od retkih demokratskih zemalja u kojoj vojnici nikada nisu pretili da će preuzmu vlast“.\nSa svoje strane, bivši marinac Aleks Makoj nazvao je pismo penzionisanih generala izdajom. Prema njegovim rečima, bivši oficiri su napravili svoj izbor, „izdavši ogromnu većinu veterana, vernih zakletvi“.\nNa poslednjim predsedničkim izborima u SAD pobedio je demokrata Džozef Bajden. Njegov protivkandidat, bivši republikanski predsednik Donald Tramp, više puta je govorio o prevarama u procesu glasanja, a njegove pristalice bezuspešno su pokušavale da preokrenu rezultate, uključujući i zauzimanjem Kapitola, u kojem je poginulo nekoliko ljudi.


PočetnaVestiMobileMobilni telefoniNaredne godine se očekuje jedan iPhone bez ikakvih portova\n15.05.2020 16:44 | 0 Mobile\nU prošlosti su se pojavljivale informacijue o tome da Apple možda planira da odbaci portove na svojim iPhone modelima, kao i da objavi verziju bez ikakvih portova. Najnovije glasine sugerišu da bi se ovo moglo desiti naredne godine.\nTwitter korisnik @9TechEleven tvrdi da Apple planira da načini značajne promene u narednim godinama. Ovo je potom potvrdio i Jon Prosser sa FrontPageTech-a, koji ističe da će bar jedan iPhone model u 2021. godini biti u potpunosti bez portova. Sugeriše se da će Apple polako sprovoditi ovu tranziciju, gde će na kraju svi iPhone modeli odbaciti Lightning port i biće u potpunosti bežični.\nPogledajte još: Novi izveštaj 'potvrđuje' iPhone 12 sa 120Hz ProMotion displejom\nOvo je zanimljiva ideja, posebno zbog toga što su mnogi pretpostavljali da će Apple konačno prebaciti svoje telefone na USB-C podršku, slično kao kod iPad Pro modela. Ukoliko se glasine ispostave kao tačne, Apple bi mogao u potpunosti preskočiti prelazak na USB-C i odmah bi mogao preći na bežičnu podršku.\nPoznata moguća cena za Samsung Galaxy A21s\nLenovo Legion Phone će se fokusirati na horizontalno iskustvo pregleda sadržaja


Odbor za taksi prevoz u UPCG zatražio je hitan sastanak sa predstavnicima nadležnih institucija u vezi problema koji čine upitnim primijenu novih pravila koja donosi plan “Evropa sad”. Tim povodom, Odbor je izdao saopštenje za javnost, koje potpisuje njegov predsjednik Dejan Nuculović, a prenosimo ga u nastavku.\nOdbor za taksi prevoz u Uniji poslodavaca Crne Gore, koji ima predstavnike iz 13 crnogorskih opština, zatražio je hitan sastanak sa predstavnicima Ministarstva finansija i socijalnog staranja, Ministarstva ekonomskog razvoja i Uprave prihoda i carina, kako bi im ukazali na velike probleme i poteškoće u kojima se nalaze njihova privredna društva i zatražili podršku od koje zavisi njihov, kao i opstanak radnih mjesta njihovih zaposlenih.\nOsim pandemije COVID-19 i restriktivnih mjera Vlade usmjerenih na suzbijanje širenja virusa, značajan pad prometa i nepovoljni ekonomski pokazatelji u ovoj djelatnosti posljedica su i drugih pojava među kojima se izdvaja siva ekonomija i nelojalna konkurencija, a o čemu su u više navrata obavještavali i donosioce odluka i javnost. Njihova riješenost da u potpunosti implementiraju novine iz Zakona o elektronskoj fiskalizaciji u prometu proizvoda i usluga i na taj način daju svoj doprinos konačnom uređivanju tržišta taksi prevoza u Crnoj Gori donijela je nešto suprotno – njihova pozicija na tržištu je dodatno pogoršana imajući u vidu činjenicu da je svega oko 30% kompanija iz ove djelatnosti sprovelo elektronsku fiskalizaciju. Takođe, posljednjih mjeseci su upravo fiskalizovane kompanije najčešće subjekti inspekcijskih kontrola i to, osim što je paradoksalno, postavlja opravdano pitanje o riješenosti i namjeri nadležnih organa da se ovom problematikom bave na način koji doprinosi opštem interesu.\nPredmetni problemi u velikoj mjeri čine upitnom i njihovu objektivnu mogućnost da u praksi primijene nova pravila koja sa sobom donosi plan “Evropa sad”.\nIz navedenih razloga, Odbor je zatražio hitan sastanak sa nadležnim državnim organima na kojima bi im ukazali na svoje zahtjeve, kako bi im se bar u određenoj mjeri nadoknadila realna šteta zbog postojanja okolnosti kojima ni na koji način nijesu doprinijeli:\nSubvencije na zarade zaposlenih za prvi kvartal 2022. godine, koje bi se omogućile samo za privredne subjekte koji su fiskalizovani u skladu sa Zakonom o elektronskoj fiskalizaciji u prometu proizvoda i usluga;\nIsplata dugovanih sredstava po osnovu subvencije za nabavku elektronskih naplatnih uređaja u skladu sa Zaključcima Vlade Crne Gore.\nČlanovi Odbora očekuju da će nadležni organi prepoznati značaj neophodne saradnje privatnog i javnog sektora u rješavanju ovakvih situacija, kao i značaj očuvanja svakog privrednog društva koje se prema pozitivnim propisima odnosi odgovorno i samo kroz tu prizmu posmatra svoje buduće poslovanje. Ukoliko razumijevanje i želja za saradnjom izostane, kompanije – članice Odbora će biti primorane da svoje interese i interese svojih zaposlenih zastupaju i brane organizovanjem protesta.


BIZNIS TOP 2012/13: NIS je najuspešnija srpska kompanija | Biznis i Finansije\n/ Vesti / BIZNIS TOP 2012/13: NIS je najuspešnija srpska kompanija\nBIZNIS TOP 2012/13: NIS je najuspešnija srpska kompanija\nRedakcija BIF on 20/11/2013 - 13:02 in Vesti, Biznis & Finansije\nThis post has already been read 1051 times!\nNaftna industrija Srbije je najuspešnija srpska kompanija po konsolidovanoj dobiti, na listi BIZNIS TOP 2012/2013., specijalne publikacije časopisa Biznis & Finansije, posvećene poslovanju preduzeća u Srbiji i ekonomskim tokovima u svetu, Evropi i regionu. Privrednici se saživeli sa krizom i iz sopstvenih resursa finansiraju razvoj i osvajanje novih tržišta ali smatraju da loša poreska i carinska politika i nesređen privredni ambijent sve više ugrožavaju domaća preduzeća i čine ih lakom metom za preuzimanje.\nNa listi najuspešnijih preduzeća u prethodnoj godini po konsolidovanoj dobiti i poslovnom prihodu na prvom mestu je Naftna industrija Srbije. Po konsolidovanoj dobiti iza NIS su dve kompanije iz telekomunikacionog sektora Telekom Srbija i Telenor, a sledi ih JP PTT saobraćaja Srbija, Tarkett, IM Matijević, Hemofarm, Imlek, Jugoimport SDPR JP i RTB Bor grupa – RTB Bor doo. Po konsolidovanom poslovnom prihodu, posle NIS slede JP EPS, Telekom Srbija, Delhaeze Serbia, JP Srbijagas, Tarkett, Delta Holding, Viktorija Grup, Koncern Farmakom, i IDEA doo. Liste najuspešnijih preduzeća formiraju se na bazi rezultata iz završnih računa preduzeća na dan 31.12.2012. a prema podacima Agencije za privredne registre, dugogodišnjeg partnera časopisa Biznis & Finansije u praćenju poslovanja srpske privrede.\nRecesiju zamenjuje depresija\nU naredne četiri godine gotovo da neće biti privrednog rasta u Evropi pokazuju najnovije prognoze svetskih analitičkih kuća. Zapravo, recesija će biti zamenjena rastom od prosečno 1,5 odsto sve do 2017. godine koji po svemu podseća na stanje produžene depresije koje imamo u Srbiji. „U takvim uslovima, mala država kakva je naša nema ozbiljnijeg sopstvenog prostora\nza manevrisanje, upućena je prvenstveno na svetsko tržište i okruženje suseda”, smatra ekonomista Kosta Josifidis. Partneri domaćih preduzeća u regionu već su se saživeli sa ovakvom situacijom pokazuje anketa Deloitte. Slovenački i hrvatski privrednici očekuju rast društvenog proizvoda od 3% (a koji bi se zaista mogao nazvati rastom) tek od 2023. godine,\na srpski finansijski direktori od 2018.\nAnketa “Biznisa i Finansija” o tome šta vodeći domaći privrednici vide kao ključne pretnje privrednom rastu pokazuje sledeće:\n– uspešna srpska preduzeća su navikla da rade u uslovima permanentne krize;\n– domaća preduzeća, uporedo sa modernizacijom i pronalaženjem novih izvoznih tržišta, postaju sve osetljivija na turbulencije koje dolaze iz okruženja, od berzanskih i klimatskih promena, do tehnoloških izazova u IT sektoru;\n– uporedo sa jačim uplivom strane konkurencije u Srbiji, sve je izraženiji nedostatak odgovarajućih rešenja u poreskoj i carinskoj politici, što dodatno otežava uspešnim domaćim preduzećima da se na ravnopravnoj osnovi bore za tržište bilo da je reč o prehrambenoj industriji, IT sektoru, energetici, turizmu, i drugim granama;\n– nedostatak definisanog i uređenog privrednog ambijenta onemogućava kvalitetnija strana ulaganja, usmerena na otvaranje razvojnih centara velikih stranih kompanija umesto pogona baziranih na prostom manuelnom radu;\n– kod privrednika postoji strah da bi mere štednje vlade Srbije mogle uticati na smanjena ulaganja u školski sistem, što bi bilo pogubno za industrije kojima nedostaju odgovarajući kadrovi.\nPreduzeća bez zaposlenih i sa jednim zaposlenim činila su skoro polovinu privrednih društava u Srbiji u 2012. godini. Premda ova društva i dalje ostvaruju značajan deo kumuliranih i neto gubitka, društva koja posluju bez zaposlenih, u 2012. godini su usled povećanog bilansnog potencijala za polovinu i gotovo udvostručenog kapitala u odnosu na prošlogodišnje\nnivoe, angažovala skoro desetinu ukupnih sredstava, odnosno kapitala privrede u Srbiji, i to 10,6% i 9,1% respektivno, što predstavlja značajno povećanje u odnosu na 2011. god.\nŠta će se dešavati u najpropulzivnijim sektorima\nSektorske rang liste najuspešnijih preduzeća u Srbiji i analize poslovanja najpropulzivnijih sektora koje objavljujemo u ediciji Biznis TOP pokazuju tri važna trenda:\n– velike promene u poslovnim rezultatima domaćih kapitalista, na osnovu kojih se kod nekih od njih mogu očekivati promene u vlasničkoj strukturi.\n– jačanje izvoza iz onih grana gde su privatizacije i podsticaji za strane investicije bili uspešni, kao što su industrija automobila i automobilskih delova i proizvodnja guma, hemijska industrija i slične.\n– dalje produbljivanje jaza između malog broja platežno sposobnih kupaca i značajnog opadanja kupovne moći srednje klase, i jačanje razlika između razvijenih i nerazvijenih regiona, što ima snažne posledice na plasman roba a samim tim i ugrožavanje rasta brojnih privrednih sektora od poljoprivrede do građevinske industrije.\nBanke na prekretnici\nČini se da je bankarski sektor u Srbiji u ovom trenutku dostigao svoj maksimum u odnosu na nivo razvoja realne ekonomije, pa se u tom smislu ceo sektor nalazi na prekretnici. Za očekivati je da će se u narednom periodu desiti brojna nova prilagođavanja – od promene poslovnog modela do izlaska još nekih banaka sa tržišta, smatraju analitičari. Dok su banke zabavljene sopstvenim problemima, uspešne domaće kompanije iz sopstvenih resursa uspevaju da ulože u razvoj i proširenje svojih kapaciteta, ali upozoravaju da “država ne sme da sebi dozvoli taj luksuz da joj se uzorni privrednici koji izmiruju svoje obaveze pitaju zašto to čine”, upozorio je u izjavi za Biznis & Finansije Goran Mijatović direktor fabrike “Metalac bojler” iz Gornjeg Milanovca.\nRANG LISTE PREDUZEĆA U NOVOJ GRAFIČKOJ FORMI\nMagazin Biznis&Finanasije i kompanija SAP, tržišni lider na polju poslovnog softvera, i ove godine su grafički predstavili podatke za rang liste kompanija Biznis TOP 2012/2013. Uz podršku alata za poslovno izveštavanje ove renomirane softverske kompanije, podaci su prikazani na vizeulno atraktivan način, čime je postignuta odlična preglednost podataka i mogućnost lakše analize rezultata. Ovako predstavljeni podaci će biti dostupni na sajtu kompanije SAP West Balkans: www.sap.com/westbalkans kao i na sajtu magazina Biznis&Finansije: www.bif.rs.\nBiznis i Finansije biznis-top lista metalac nis preduzeća prihod srbija


SVETSKI PUTNIK iz Nemačke: Obišao sam 50 zemalja, ali sam se Beogradu VRAĆAO ŠEST PUTA - Priče sa dušom\nU petak je radio do pet sati, a onda sa jednim rancem na leđima, pravo s posla uhvatio voz i otišao na aerodrom, odakle je kasno uveče doleteo u Beograd. Ekonomista Patrick Frank iz Dortmunda obožava da putuje i svaki slobodan dan koristi za nova putešestvija, međutim, Beograd mu je toliko prirastao k srcu da je u naš glavni grad doputovao po šesti put! Ovaj turista bio je na mojoj turi zimus, a čim je sleteo u Surčin napisao mi je poruku i pozvao me na kafu.\nDo sada je obišao sve evropske zemlje, kako balkanske, tako i baltičke i države bivšeg SSSR-a, ali mir koji je pronašao u Beogradu kaže da do sada nigde nije osetio. Zbog toga mu se stalno vraća.\nOd 50 zemalja koje je posetio, većina su evropske, u Africi još nije bio, a od Južne Amerike izdvaja Argentinu, Urugvaj i Brazil\n– Prva dva puta putovao sam automobilom iz Nemačke, a posle toga bio sam još tri puta, ali avionom. Jednom sam osetio kako izgleda vrućina od 40 stepeni, a drugi put posetio Srbiju na minus 15. Prošli, peti put, ovde sam bio krajem januara, i evo sada koristim prolećne dane da ponovo uživam u Srbiji. Beograd se stalno menja, uvek otkrijem nešto novo, pogotovo restorane. Omiljena kafana u kojoj obavezno ručam je Proleće. Tamo jedem ćevape ili neko drugo srpsko jelo sa menija koje je spremljeno tog dana. Ponekad vidim šta drugi jedu za susednim stolom, pa ako mi lepo izgleda, ja naručim – priča mi Patrik, koji u našoj prestonici voli i dinamičan život, mlade ljude i domaćinsku atmosferu.\n– Dosta se šetam i nasumice biram prelepe ulice i nova mesta. Uvek odsedam u hotelima, a društvo pronalazim preko sajta kaučsurfing. Upoznao sam se i sa Novim Sadom, Suboticom, Nišem. U Beogradu me oduševljava to što nema ulica koji su specijalno namenjene turistima, već delimo kafiće i restorane sa lokalcima. Zbog toga se osećam kao da nisam gost, već domaći – iskren je Patrik.\nOvog vikenda prisustvovao je beogradskom maratonu i uživao u sunčanom vikendu. U ponedeljak se vraća kući u Dortmund, a od utorka ga ponovo čeka posao u kancelariji.\n– Moji prijatelji znaju da često ovde da dolazim i čude se zbog toga. Zato mi je teško da nađem nekoga ko bi putovao sa mnom, neki imaju predrasude, a neki ne mogu tako lako da se organizuju da bi proveli vikend u Beogradu – ispričao mi je Patrik.\nTagovi Beograd, dobra ideja, Dortmund, Nemačka, put oko sveta, svetski putnik\n←Previous post:Njihovi glasovi se ore PARAĆINOM: Jedini AKAPELA BEND u Pomoravlju\n→Next post:ONA RADI DRUGAČIJE: Dejana je jedna od najtraženijih FOTOGRAFKINJA NA VENČANJIMA


Kristijano Ronaldo, najbolji fudbaler sveta i napadač Real Madrida, nakon što je sa dva gola doprineo pobedi nad Pari Sen Žermenom (3:1), pozvao je saigrače da i u revanšu osmine finala Lige šampiona odigraju napadački.\nPortugalac je na meču na "Santijago Bernabeuu" postao prvi fudbaler koji je u jednom klubu dao 100 golova u Ligi šampiona, prebacivši brojku na 101, od ukupno 116 u tom takmičenju.\n"Uvek je jedinstven osećaj kada daš gol i tvoj tim pobedi. Imao sam sreću da se dva puta upišem u strelce. Marselov pogodak je veoma važan, odigrao je odlično i zaslužio je. Ipak, ništa nije gotovo, idemo u Pariz da i tamo postignemo što više pogodaka i mirno se kvalifikujemo u drugu fazu", rekao je Ronaldo.\nOn je zadovoljan kako je ekipa dvostrukog uzastopnog šampiona Evrope reagovala nakon vođstva PSŽ-a preko Adrijana Rabioa.\n"Ostvarili smo bitan trijumf. Počeli smo dobro, ali smo primili gol koji nas nije sputao. Ovo je Liga šampoiona, takmičenje u kome Real ima veliko iskustvo. Imamo lepu prednost, ali znamo da je PSŽ opasan tim sa odličnim napadačima", naveo je najbolji fudbaler na svetu.\nRevanš meč na programu je 6. marta na pariskom "Parku prinčeva".


ZA NJEGA ZVEZDA NE MORA DA BRINE Ako je verovati statistici, ovaj igrač Liverpula je NAJGORI od svih /FOTO/\nJedan od najboljih fudbalera Liverpula Mohamed Salah ove sezone postigao je samo tri gola, ali je to daleko od nivoa na koji je navikao ljubitelje ove igre u prethodnoj sezoni.\nMnogi tvrde da je on igrač za samo jednu takmičarsku godinu, i da tokom ove sezone nije imao veliki uticaj na igru "crvenih" u duelima sa Čelsijem, Totenhemom, Sitijem i Pari Sen Žermenom u Ligi šampiona.\nAko je suditi po statistici Egipćanin je najgori fudbaler po učinku u Liverpulu, pošto je postigao tri gola iz čak 32 pokušaja od kojih su sedam bilo iz kategorije stopostotnih.\nPodsetimo, Liverpul će na "Enfildu" u trećem kolu Lige šampiona koje se igra 24. novembra dočekati Crvenu zvezdu.\nNEOBIČNA ZVEZDA Ono što je Salah uradio kada mu je kuća opljačkana je NEVEROVATNO\nSALAH KAO "PIKSI" Zvezda Liverpula poslala projektil direktno iz KORNERA /VIDEO/\nOD NJEGA NEMA BOLJEG Salah i zvanično neprikosnoven u Premijer ligi /FOTO/


Tadić: Decentralizacija zahteva vreme i strpljenje\nBoris Tadić na konferenciji o decentralizaciji, 29. mart 2010. Foto: Vesna Anđić\nPredsednik Srbije Boris Tadić ocenio je danas da je proces decentralizacije jedan od najvećih izazova sa kojima se suočava društvo zbog čega u taj posao treba uključiti sve institucije, kako bi se izbeglo ponavljanje grešaka iz prošlosti.\nNa otvaranju dvodnevne konferencije o decentralizaciji u Skupštini Srbije, Boris Tadić rekao je da pitanje decentralizacije, na kraju, podrazumeva i ustavne promene jer će jedino tako imati svoj pravi smisao i upozorio da bez toga pitanje decentralizacije može lako da se pretvoriti u politički “folklora”:\n“Svaka institucija pitanjem decentralizacije mora da se bavi. To nije kratak postupak, minut, dva, godinu ili dve. To je društvani postupak koji zahteva vreme, strpljenje, pažljivo brižljivo planiranje, ali i ideju šta na kraju želimo da postignemo. Za pitanje decentralizacije i regionalizacije potreban nam je plan bolji nego svaki koji smo do sada imali”.\nNa pitanje našeg radija, da li ovakve političke odluke iza kojih stoji i predsrednik republike ali i čitave institucije specijalno osmišljene da se samo tim pitanjem bave, znače da je država odlučila da decentralizaciju zaista i sprovede, predsedavajući Nacionalnog saveta za decentralizaciju Republike Srbije, Nenad Čanak, kaže:\n“Ne, apsolutno ne. Ovo su koraci koji obezbeđuju da se o toj temi počne govoriti, a od toga što smo o nečemu govorili do toga da li smo nešto uradili, kao što znamo iz naše istorije, veliki je put”.


22. oktobar/listopad, 2009.\nRadovan Karadžić je obavestio Haški tribunal da se neće pojaviti na početku suđenja, zakazanog za ponedeljak, 26. oktobar.\nU pismu sudijama, bivši predsednik Republike Srpske je naznačio da "odbrana nije spremna za proces” koji bi, kako je ranije određeno, trebalo da sledećeg ponedeljka.\nUprkos tome, predstavnica Tribunala Nerma Jelačić izjavila je da "u ovom trenutku nema naznaka da proces neće početi u predviđenom terminu”.\nPodnošenjem skraćene optužnice Tužilaštvo je navelo da je otklonjena i poslednja prepreka za početak suđenja i poručilo da smanjenje neće promeniti suštinu jer glavne optužbe - genocid i etničko čišćenje - ostaju.\nNa zahtev sudskog veća da se predmet smanji, Tužilaštvo je smanjilo broj opština za koje će se iznositi dokazi, određeni incidenti su izbačeni i smanjen je broj svedoka, rekla je u ponedeljak za naš RSE portparolka tužilaštva Olga Kavran.\nOdbijeno dodatno skraćivanje optužnice


Hakeri došli do JMBG gotovo svih građana Srbije?! Hakeri došli do JMBG gotovo svih građana Srbije?! – Personal magazin\nHakeri došli do JMBG gotovo svih građana Srbije?!\nPetorica mladih srpskih hakera tvrde da su provalili u državni sistem i uzela JMBG gotovo svih građana Srbije. Držimo celu Srbiju u šaci. Imamo gotovo sve podatke o srpskim stanovnicima…\nPetorica mladih srpskih hakera tvrde da su provalili u državni sistem i uzela JMBG gotovo svih građana Srbije. Držimo celu Srbiju u šaci. Imamo gotovo sve podatke o srpskim stanovnicima počevši od JMBG-a pa do toga šta rade, gde žive, brojeva telefona, piše u mejlu koji je dobila redakcija “Novosti”.\nRedakciji “Novosti” kao dokaz su stigle tabele sa podacima građana Novog Beograda, Voždovca, Novog Sada, Jagodine…\nHakeri su objasnili zašto su ovo uradili.\n– Ove podatke pokazujemo i objavljujemo u javnost iz više razloga. Prvi i glavni razlog je to sto naša sajber policija juri isključivo srpske hakere dok albanske ignoriše. Sada će imati više nego konkretan razlog da nas traže, ali će za džabe izgubiti vreme – navedeno je u mejlu.\nDrugi razlog je, pišu hakeri, što narod treba da vidi koliko je njegova privatnost u ovoj zemlji ugrožena i kako uz pomoć ovih podataka mogu da se dobiju apsolutno sve informacije o njima.\n– Treći razlog je taj da država vidi i posle više upozorenja shvati da im je zaštita sistema slaba i da oko toga moraju da povedu još mnogo računa – navela su u mejlu petorica hakera koji za sebe kažu da su stariji od 19 godina. Izvor: Novosti\nHakeri došli do JMBG gotovo svih građana Srbije?! was last modified: December 12th, 2014 by Redakcija\nAmerička mornarica testirala lasersko oružje\nPolicija istražuje navode o krađi JMBG građana Srbije


Istraživanje – forumi i platforme za nacionalne interesne strane\nNaslovna Novosti Istraživanje – forumi i platforme za nacionalne interesne strane\nEUCIS-LLL (European Civil Society Platform on Lifelong Learning) je pokrenula studiju provodivosti kojom bi se trebalo utvrditi da li forumi i platforme mogu biti instrument za dijalog između organizacija civilnog društva i nosioca političkih odluka u okviru Evropske suradnje u oblasti obrazovanja i treninga.\nIstraživanje je ukazalo na ograničenja u implementaciji strategija cjeloživotnog učenja na nacionalnoj razini. Nekoliko mreža civilnog društva, uključujući EUCIS-LLL, je istaklo nedostatak komunikacije i suradnje između interesnih strana, što se može vidjeti i u izvještajima Evropske unije o napretku. „Lisabonska strategija je dijelom nije uspjela zbog jaza između odluka EU i nacionalnih izbora. Strategija Evropa 2020. bi trebala promijeniti situaciju a to nije moguće bez implementatora: vlada i interesnih strana (organizacija civilnog društva i socijalnih partnera) podjednako.“


Cvijanovićeva: Napravljen dobar posao između kompanija "Gasprom" i "Gas Res" - mojKontakt portal - Radio Televizija Kontakt\n“Histerija koja se pravi u vezi sa ovim sporazumom u Federaciji BiH, ali i među opozicionim političkim subjektima u Republici Srpskoj samo govori da je napravljen dobar posao za Srpsku”, rekla je Cvijanovićeva Srni povodom reagovanja pojedinih političkih subjekata u FBiH i Srpskoj na potpisivanje sporazuma sa kompanijom “Gasprom” o direktnoj isporuci gasa Republici Srpskoj.\nPredviđeno je da kompanija “Gas res” direktno, bez posrednika, kupuje gas od “Gasproma” i dalje ga distribuiše kupcima u Republici Srpskoj, što će omogućiti nižu cijenu ovog energenta.\nSamo opoziciji u Srpskoj sastanak sa Putinom nevažna stvar\nPredsjednik Vlade Republike Srpske Željka Cvijanović izjavila je Srni da je sastanak zvaničnika Srpske sa predsjednikom Ruske Federacije Vladimirom Putinom dogovoren prije nekoliko sedmica, ali je zbog njegovih iznenadnih obaveza prolongiran za jedan dan i biće održan sutra u 13.00 časova po ruskom vremenu, odnosno u 11.00 po evropskom.\n“To je poznato svima, osim opozicionarima. Nevjerovatna je potreba opozicije da priča besmislice. Njih nije potrebno ni demantovati ni posebno komentarisati, jer sve što su do sada izrekli demantovala je praksa”, rekla je Cvijanovićeva povodom izjava opozicionih političkih stranaka u Srpskoj u vezi sa sastancima zvaničnika Srpske i Ruske Federacije.\nPredsjednik Vlade Srpske je ocijenila da to što je opoziciji u Srpskoj sastanak sa Putinom nevažna stvar, najviše govori o njima samima.\nPredsjednik Republike Srpske Milorad Dodik i premijer Željka Cvijanović borave u višednevnoj posjeti Rusiji, gdje su imali niz sastanaka sa najvišim predstavnicima tamošnjih kompanija i banaka, prenose agencije.\nBanjaluka: Djevojka iz Modriče izvršila samoubistvo\nSnaga naroda: SDS ne donosi nikakve promjene, a pogotovo SNSD


Vodolija (20.01 - 19.02) - Radio Sunce Pariz\nVODOLIJA za period od 20/03 do 26/03/17\nVODOLIJA za period od 06/03 do 12/03/17\nVODOLIJA za period od 13/02 do 19/02/17\nVODOLIJA za period od 06/02 do 12/02/17\nVODOLIJA za period od 30/01 do 05/02/17\nPotrebno je da definisete listu prioriteta u skladu sa novim dogadjajima na poslovnoj sceni i po osnovnim kriterijumima koji se primenjuju. Izbegavajte saradnju sa osobom koja Vam stvara razlicite neugodosti, nije trenutak da se razracunavate sa neistomisljenicima. Posvetite paznju poslovima koji ce Vam doneti konkretne razultate i finansijsku dobit. U ljubavnom zivotu, ne mozete da predahnete uz osobu koja Vam uporno namece svoje zahteve. Osecate potrebu da se emotivno prepustite, bez dodatnog strahovanja o mogucim komplikacijama i izneverenim ocekivanjima. Potrebna Vam je veca emotivna naklonost i mentalna bliskost sa osobom slicnih afiniteta


Foto: RK Radnički 1964 / Promo\nDirektor kragujevačke ekipe Stavro Rašković siguran je da je ovo pravi potez.\n"Sarađivao sam sa njim u Ženskom rukometnom klub Radnički, u vreme najvećih uspeha i osvojenih trofeja i znam odlično o kakvom je stručnjaku reč. Uveren sam da smo povukli dobar potez i da će ekipa na čelu sa njim dobiti dodatnu dimenziju. Iskoristio bih priliku da se zahvalim Bojanu Milentijeviću za sve što je uradio u stvaranju, kreiranju i napretku kluba", istakao je Rašković.\nRadosavljević je potpisao ugovor do kraja sledeće sezone, a već u narednom kolu u Leskovcu će predvoditi tim sa klupe.\n"Poziv da preuzmem najmlađi tim u ligi za mene je čast i izazov koji svakom treneru stvaraocu imponuje. Nadam se da će se ovi mladi igrači veoma brzo navići na moj sistem rada i svojim igrama doprineti da u narednoj sezoni izborimo plasman u Superligu, a da će u bliskoj budućnosti dobiti šansu u nacionalnom timu", poručio je novi trener Radničkog.\nUjedno su vernost klubu overili šef stručnog štaba ženske ekipe Rodoljub Kurandić, kao i treneri omladinske škole Andreja Barjaktarević, Dejan Radević, Vladimir Mladenović, Veroljub Pajević i Verko Radosavljević.\n(RK Radnički 1964)\nNOVA VLADA: Evo ko bi trebalo da budu POTPREDSEDNICI u kabinetu Ane Brnabič - četiri su iz SNS i jedan iz SPS


MKračunari® Zrenjanin-Uslovi korišćenja\nMKračunari (www.mkracunari.rs) sajt je u vlasništvu firme MK Sistem HST DOO, sa matičnim brojem 20493968 i sedištem u Saveznička 8, Zrenjanin, Zrenjanin. Pristupom i korišćenjem internet sajta, prihvatate bez ograničenja, ove uslove korišćenja.\nSadržaj internet sajta može sadržati netačne podatke ili štamparske greške. Promene na internet sajtu se mogu napraviti periodično u bilo kom trenutku i bez obaveštenja. Međutim, MKračunari se ne obavezuje da redovno ažuriraju informacije sadržane na ovom internet sajtu. Takođe, MKračunari ne garantuju da će internet sajt funkcionisati bez prekida ili grešaka, da će nedostaci biti blagovremeno ispravljani ili da je internet sajt kompatibilan sa vašim hardverom ili softverom. Informacije date na ovom internet sajtu ne treba tumačiti kao savete za donošenje odluka bilo koje vrste. Treba da se posavetujete sa odgovarajućim stručnjakom ako Vam je potreban specifičan savet prilagođen Vašoj situaciji.\nInternet sajt koristite na sopstveni rizik. MKračunari nisu odgovorni za materijalnu ili nematerijalnu štetu, direktnu ili indirektnu koja nastane iz korišćenja ili je u nekoj vezi sa korišćenjem internet sajta ili njegovog sadržaja.\nInternet sajt može sadržati linkove drugih internet sajtova čiji vlasnik ili korisnik nisu MKračunari. Takvi linkovi su obezbeđeni isključivo da bi Vama pružili što više informacija. MKračunari ne kontrolišu i nisu odgovorni za rad, sadržaj, politiku privatnosti ili bezbednost ovih sajtova. MKračunari ne kontrolišu sadržaj ili proizvode ili usluge dostupne na ovim internet sajtovima. Ako uspostavite vezu sa takvim internet sajtovima preko linka na našem internet sajtu, to činite na sopstveni rizik i bez saglasnosti MKračunara.\nMKračunari mogu u svakom trenutku izmeniti ove uslove korišćenja tako što će ažurirati ovaj tekst. Vi ćete automatski biti obavezani novim uslovima korišćenja sadržanim u izmenama, te bi iz tog razloga trebalo da periodično posetite ovu stranicu radi upoznavanja sa trenutno važećim uslovima korišćenja.\nVaio Phone A - 8. maj 2017.\nNov model smart telefona firme Vaio\nLamborghini Ixoost Esavox - 7. mart 2017.\nZvučnik inspirisan Lambordžinijem\nLG ProBeam Laserski Projektor - 21. decembar 2016.\nProjektor kakav nam treba


DRUGA DIMENZIJA: Lagana šetnja Kila kroz Zagreb – Balkan-Handball.com\nHome / Evropa / DRUGA DIMENZIJA: Lagana šetnja Kila kroz Zagreb\nTeško je bilo poverovati da PPD Zagreb može do bodova protiv Kila na startu nove sezone EHF Lige šampiona, ali je odnos snaga dva rivala terenu više ličio na lakši trening nemačkog šampiona nego na takmičarsku utakmicu.\nPred praznim tribinama zagrebačke arene, domaćin nije uspeo da učini baš ništa što bi makar na periode nadomestilo razliku u kvalitetu, pa su „Zebre“ bez problema upisale startni trijumf, rešivši pitanje pobednika već u prvom poluvremenu – 31:21 (14:6).\n„Crno-beli zid“ ukazao se pred momcima Igora Vorija od samog starta, pokvarivši evropski debi legendarnog pivotmena na poziciji prvog trenera najtrofejnijeg hrvatskog kluba. Granitna zona, raspoloženi Kvenšted i nedostatak sreće (mnogo puta šutevi završavali na okviru gola), sveli su PPD Zagreb na samo šest golova u prvom poluvremenu.\nApatija sa tribina prenela se i na teren, rezultatska neizvesnot trajala je svega par minuta. Serijom 4:0, crno-beli su poveli sa 6:2, i praktično do kraja meča povećavali prednost igrajući u laganom ritmu, iako im napad nije blistao u prvom delu. Bezuspešno su „“Plinari“ pokušavali da promenama na oba kraja terena nađu modus u kojem bi makar parirali rivalu do kraja meča. Početkom nastavka prednost gostiju postala je dvocifrena, pa su i oni malo spustili gard u odbrani, a Filip Jiha je svim igračima sa klupe dao priliku, izuzimajući golmana Landina.\nPPD Zagreb: Ašanin 10 odb, Ristanović – Božović 4, Mandić 3, Vuglač 3, Burić 2, Božić-Pavletić, Matanović, Mrakovčić 1, Stojnić, Šipić, Ravnić, Vistorop 6, Vlah, Grahovac, Klarica 2\nTHW Kil: Kvenšted 11 odb, 1 gol, Landin – Sagosen 7, Vajnhold 3, Ekbeg 6, Duvnjak 2, Vinček 1, Vager 1, Zarabec 2, Damke, Rainkind 5, Pekeler 1, Landin Jakobsen 2\nSemafor: 0:1, 1:2, 2:6, 5:8, 5:11, 6:15, 11:20, 13:23, 15:26, 17:29, 20:30\nIgrač utakmice: Sander Sagosen\nEHF Liga šampionaPPD ZagrebTHW Kiel\n← Prethodni članak Žiga Mlakar se vratio u Celje\nNaredni članak → EHF LŠ: Barsa rutinski do bodova u Zaporožju


Brnabićeva u Firenci: Cilj Srbije članstvo u EU – što pre, to bolje - Izazov\nRadio-televizija Srbije\t 6. maja 2022. 14:20\nNa panelu "Kriza i promene – Evropska perspektiva Zapadnog Balkana" na kojem su učestvovali i specijalni predstavnik EU za dijalog Beograda i Prištine Miroslav Lajčak i ministar spoljnih poslova Austrije Aleksander Šalenberg, Ana Brnabić je rekla: "Što pre, to bolje".\nPremijerka je navela i da se nada da će rat na istoku Evrope, u Ukrajini, vratiti proces proširenja u fokus, te da će i članice Unije koje su se tome protivile, promeniti mišljenje, i shvatiti da je to prioritet za sve, te primetila da ulazak Zapadnog Balkana u EU i nije proširenje, već "obuhvatanje", jer je ovaj region okružen državama članicama Unije.\n"Želimo da Zapadni Balkan postane članica Unije i želimo to da uradimo brzo. Srbija je uložila mnogo vremena i energije da implementira reforme, kako bi ostala članica EU, a te reforme su u interesu građana", rekla je Brnabić.\nNa pitanje moderatora panela, Miroslava Lajčaka da li su nova dešavanja u Uniji, za Srbiju i region – izazov ili prilika, Brnabićeva je rekla da se nada da su, zapravo, prilika jer je uvek optimista, dodajući da sve zemlje članice EU, Evropska komisija, institucije, mogu da vide koliko je Srbija naporno radila da postane članica Unije.\nBrnabićeva je rekla da Zapadni Balkan ne bi trebalo da bude zapostavljen da se vrata otvore nekom drugom, bez obzira na političku situaciju jer bi to, kaže, bila velika greška i ne bi bilo fer.\n"Ne mogu da zamislim da neko postane član EU pre Zapadnog Balkana", rekla je Brnabić.\nNaglasila je da je članstvo u EU uvek politička odluka, za koju stepen sprovedenih reformi nije presudan, dodajući da su odluke o članstvu Bugarske, Rumunije, Hrvatske bile političke.\n"Ako pogledate Srbiju, prosečnu platu, javni dug, fiskalnu stabilnost, nivo nezaposlenosti, instrastrukturu, po svim tim parametrima, Srbija je spremna za članstvo", rekla je Brnabić.\nRekla je i da razume Uniju, kada kaže da ne žele uvezene probleme, ali je istakla da bi svako otvoreno pitanje u regionu Zapadnog Balkana bilo lakše i brže rešeno, da smo deo Evropske unije.\nDodala je da je Austrija jedna od glavnih i najglasnijih zemalja koja podržava proces proširenja i uvek je iskreno podržavala otvaranje poglavlja i klastera.\n"Evropska unija je mirovni projekat i želimo da budemo deo toga", rekla je Brnabić.\nNavela i da EU ne može stalno da odlagaže neke odluke, navodeći da je Severna Makedonija promenila ime, a još nije otvorila pregovore.\n"Druga ključna stvar stabilnost i saradnja"\nPremijerka je rekla i da je osim evrointegracija, druga ključna stvar za Srbiju regionalna stabilnost i saradnja.\n"To je 82 odsto svega što Srbija izvozi, a govori koliko nam je važna Unija, i koliko nam je važan region", rekla je Brnabićeva.\nIstakla i značaj regionalne inicijative "Otvoreni Balkan", Srbije, Albanije i Severne Makedonije, ističući da je poziv i drugima iz regiona da se pridruže otvoren.


SUPER B LIGA IZMAKLA ZA 10 MINUTA – Sport u Smederevu\nSUPER B LIGA IZMAKLA ZA 10 MINUTA\nBez Anđele Matejić i sestara Zlatković, koje su prestale da igraju rukomet, kao i bez Ivane Paločević koja je do 20. minuta utakmice dobila treće isključenje, rukometašice Mladog radnika nisu mogle bolje u baražu za popunu Super B lige Srbije.\nRadinčanke su, uprkos čudnom sudijskom kriterijumu imale kontrolu nad utakmicom sve do poslednjih 10-15 minuta. Imala je ekipa Jovice Petkovića prednost od 17:13 i kada je izgledalo da se smeši nova sezona u višem stepenu takmičenja, rukometašice Radničkog iz Kragujevca zaigrale su agresivnije i sa znatno “dužom” klupom počele su da tope prednost Radinčanki. Kako se bližio kraj utakmice do izražaja je sve više dolazila duža klupa Kragujevčanki koje su na kraju slavile pobedu rezultatom 26:23.\n– Službena lica na ovoj utakmici su bili posebna priča. Nisu nam dozvolili da se previše odvojimo, i čudnim kriterijumom po našu ekipu često dosuđivali isključenja i penale. To smo osetili već u 21. minutu kada je po treći put isključena, jedna od bitnih igrača u napadu Ivana Paločević. Kod tog starta ona čak i nije bila u grupi igrača koji je napravio prekršaj, ali sudije kao da su jedva čekale. Ekipa je u dva navrata u prvom poluvremenu imala istovremeno dva igrača manje na terenu. Sam odnos isključenja i penala za i protiv nas govori o dvostrukim kreterijumima sudija. Odnos isključenja je 14-6 minuta protiv nas, a penala 2-5 u korist Radničkog. Ostaje nam da nastavimo sa pripremama I da kroz šampionat Prve lige Centar dođemo do Super B lige Srbije – kaže za SD sport Živomir Nikolić sportski direktor RK Mladi Radnik.\nNa utakmici odigranoj u Velikoj Plani najefikasnija u ekipi Mladog radnika bila je Kojić sa 7 pogodaka, Ristićeva je dodala 5, a gol manje postigla je Milica Ninić.


Vesti online / Vesti / Svet / "Zapadni Balkan u EU - ne pre 2019."\nEvropska unija u budućnosti će imati više od 27 zemalja\nOn je u svom govoru o Stanju Unije poručio da će "EU u budućnosti imati više od 27 zemalja članica", iako uslovi za ulazak neke nove članice u EU sa Zapadnog Balkana neće moći da budu ispunjeni do kraja mandata sadašnje Evropske komisije 2019. godine.\n- Ukoliko želimo stabilnije susedstvo moramo ponuditi kredibilu perspektivu proširenja zamljama Zapadnog Balkana. Tokom ovog mandata Evropske komsije i Evropskog paralmenta neće biti novog proširenja jer uslovi za prijem nisu ispunjeni. Ali u budućnosti EU će imati više od 27 zemalja članica - poručio je Junker pred posalnicima Evropskog parlamenta u Strazburu.\n- To iskuljučuje prijem Turske u bliskoj budćnosti - zaključio je Junker tokom svog govora o Stanju Unije.\nSVET "Ne bih želeo da se rat ponovi: Zapadni Balkan je tu, pred vratima"\nSVET "Albanija i Makedonija u EU? Da čovek ne poveruje, kao horor roman"


TOS na turističkoj berzi u Šangaju – Balkanekspresrb.rs\nTURISTIČKA organizacija Srbije predstavila je i promovisala turizam Srbije na turističkom sajmu “ITB Kina“, koji je održan od 10. do 12. maja 2017. godine u Šangaju.\nOvaj turistički sajam održan je po prvi put u Kini, a o značaju kineskog tržišta govori i činjenica da se radi o jednoj od najvećih turističkih berzi, sa dugogodišnjom tradicijom i razvojnim trendovima turističke industrije, koja se održava i u Berlinu i Aziji (Singapuru).\nBroj kineskih turista u Srbiji nakon uvođenja bezviznog režima porastao je u periodu januar – mart 2017. godine za 116 posto u broju dolazaka i 61 posto u broju noćenja u odnosu na isti period prošle godine.\nSrbija kao prva zemlja Centralne i Istočne Evrope sa bezviznim režimom za kineske turiste i jakom promotivnom aktivnošću na ovom važnom tržištu očekuje dalji rast dolazaka kineskih turista. Očekivanja su da će broj kineskih turista naročito porasti nakon uvođenja direktnog leta Peking – Beograd.♦